title: Juha Hulmi

text: Hulmin blogiin perustuva tietokirja "Lihastohtori – Näyttöön perustuva tietopankki sporttiseen kuntoon" julkaistiin marraskuussa 2015.. Kirjaan on koottu olennaisimmat asiat voimaharjoittelusta ja sporttiseen kuntoon tähtäävän ihmisen ravinnosta. Kirja oli ilmestymisensä jälkeen esimerkiksi Adlibris-verkkokirjakaupan kymmenen myydyimmän teoksen joukossa ja helmikuussa 2016 kirjasta ilmestyi kolmas painos ja 6. painos alkuvuonna 2018.


title: Juha Hulmi

text: Jyväskylän yliopistosäätiö antoi Hulmille keväällä 2017 tieteellisen tiedon julkistamispalkinnon. Palkintoa perusteltiin muun muassa näin: "Hulmi näyttää kaikille tutkijoille esimerkkiä, miten omasta alastaan voi viestiä tehokkaasti ja kansantajuisesti. Hulmi on rohkeasti hyödyntänyt tämän aikakauden keskeisiä viestintäkanavia ja näin saavuttanut suuren yleisön."


title: Kunlun Fight

text: Kunlun Fight (Kiinaksi: 昆仑决; pinyin: Kūnlún Jué), on kiinalainen potkunyrkkeily ja vapaaottelu organisaatio. Ensimmäinen Kunlun Fight tapahtuma järjestettiin vuonna 2014 ja sitä pidetään yleisesti yhtenä maailman korkeatasoisimmista potkunyrkkeily organisaatioista.


title: Kunlun Fight

text: Ensimmäinen Kunlun Fight tapahtuma järjestettiin Pattayalla, Thaimaassa 25. tammikuuta, 2014. Sittemmin organisaatio on järjestänyt tapahtumia tasaiseen tahtiin ja esimerkiksi vuonna 2015 Kunlun Fight järjesti yli 20 kamppailu-urheilu iltaa. Kunlun Fight tapahtumat televisioidaan Kiinassa viikottain Jiangsu TV:llä ja myös useilla eri paikallisilla kanavilla. Vuonna 2017 Kunlun Fight MMA tapahtumat televisioitiin suorana kuukausittain myös Kiinan valtiollisella CCTV-5 kanavalla.


title: Kunlun Fight

text: Yksi Kunlun Fightin erikoisuuksista on vuosittain järjestettävä 70 kg turnaus. Vuonna 2014 ensimmäisen 16 miehen turnauksen voitti Valko-Venäläinen Dzianis Zuev, joka voitti Australialaisen Victor Nagben turnauksen finaalissa. Vuonna 2015 turnaus laajennettiin 64 miehen turnaukseksi ja voittajaksi selviytyi Thaimaalainen Sitthichai Sitsongpeenong. Joitakin merkittäviä turnaukseen osallistuneita ottelijoita ovat olleet esimerkiksi K-1 mestarit Andy Souwer, Marat Grigorian, Chingiz Allazov, Enriko Kehl, Murthel Groenhart ja GLORY mestari Davit Kiria. Muita arvostettuja sekä korkealla maailman rankking listoilla olleita osallistujia ovat olleet esimerkiksi Enriko Gogokhia, Yodsanklai Fairtex, Dzhabar Askerov, Superbon Banchamek, Amancio Paraschiv,  ja Aikpracha Meenayothin.


title: Kunlun Fight

text: Maaliskuussa 2016, Kunlun Fight julkisti viimeistelleensä B rahoituskierroksen Morningside Ventures, IDG Capital Partners sekä Northern Light Venture Capital yrityksien kanssa. B rahoituskierroksella yhtiö arvioitiin yli 350 miljoonan dollarin arvoiseksi, mikä teki Kunlun Fightistä Kiinan arvokkaimman kamppailu-urheilu organisaation.


title: Kunlun Fight

text: Kunlun Fight otteluita käydään enimmäkseen potkunyrkkeily säännöin, mutta organisaatio järjestää myös MMA otteluita. Myös yksittäisiä Thainyrkkeily, Nyrkkeily ja Lethwei otteluita on käyty Kunlun Fight tapahtumissa.


title: Quesada

text: Quesada on sukunimi, joka on muun muassa seuraavilla henkilöillä:


title: Morilan kultakaivos

text: Morilan kultakaivos sijaitsee Malissa Sikasson alueen Bougounin piirin Sanson kunnassa.


title: Morilan kultakaivos

text: Vuonna 2000 avatun kaivoksen omistavat eteläafrikkalainen AngloGold Ashanti (40 %), Jerseysaarelle rekisteröity RandGold Resources (40 %) ja Malin valtio (20 %). Kaivostoiminnasta vastaa Randgold Resources. Malmin rikastus perustuu painovoimaan ja syanidiliuotukseen. Toimintansa aikana kaivos on tuottanut yli 170 tonnia kultaa.


title: Morilan kultakaivos

text: Kaivos oli määrä sulkea vuonna 2013, mutta rikastushiekan käsittelyn, lähellä sijaitsevan Domban louhoksen sekä Ntiolan ja Viperin esiintymien hankinnan ansiosta sen toiminta jatkuu vuoteen 2020 saakka. Vuonna 2017 kaivos käsitteli 5,5 miljoonaa tonnia malmia ja tuotti 1 985 kiloa kultaa. Se työllisti suoraan 372 ja urakoitsijoiden kautta 444 henkilöä. Lähes kaikki työntekijät ovat malilaisia.


title: Keikarinapsija

text: Keikarinapsija ("Tachuris rubrigastra") on varpuslintulaji, jota tavataan Etelä-Amerikasta. Aikaisemmin keikarinapsija on luokiteltu tyrannien heimoon, mutta on erotettu molekyylifylogeneettisten tutkimusten perusteella omaan heimoonsa keikarinapsijat (Tachurididae tai eräiden lähteiden mukaan oikeammin Tachurisidae).


title: Keikarinapsija

text: Keikarinapsija on kooltaan 11–11,5 cm pitkä. Keikarinapsijakoiras on värikäs. Sen selkä on vihreä, siivet ja pyrstö ovat mustat lukuun ottamatta valkoisia viiruja siivissä ja pyrstön reunoissa. Pää on musta ja silmäkulmajuovat keltaiset. Kekikarinapsijakoiraan vatsa on keltainen, yläperä on punainen ja rinnassa kulkee musta juova. Keikarinapsijanaaras on väreiltään vaatimattomampi. Väritys vaihtelee hieman lajin levinneisyysalueella. Keikarinapsijan nokka on kapea ja pitkähkö.


title: Keikarinapsija

text: Keikarinapsijaa tavataan Perusta Chileen ja Argentiinaan ulottuvalta alueelta ja talvisin yksilöitä vaeltaa myös Brasiliaan. Keikarinapsijoiden elinympäristöä ovat ruovikot vesistöjen läheisyydessä. Lajia tavataan aina 4 100 metrin korkeuteen asti. Keikarinapsijan ravintoa ovat hyönteiset.


title: Kalanan kultakaivos

text: Kalanan kultakaivos sijaitsee Malissa Sikasson alueen Yanfolilan piirin Gouandiakan kunnassa.


title: Kalanan kultakaivos

text: Neuvostoliiton tuella rakennettu Kalana oli Malin ensimmäinen teollinen kultakaivos. Se avattiin vuonna 1985 ja suljettiin vuonna 1991. Valtionyhtiö Sogemorkin hoitama kaivos tuotti parhaimmillaan 500 kiloa kultaa vuodessa.


title: Kalanan kultakaivos

text: Vuonna 2004 kaivostoimintaa jatkoi uusi yhtiö Somika, josta 80 % kuului brittiläiselle Avnel Gold Miningille ja 20 % Malin valtiolle. Vuonna 2017 Avnelin osti Caymansaarille rekisteröity Endeavour Mining, joka sulki tunnelikaivoksen ja ryhtyi valmistelemaan sen muuttamista avolouhokseksi..


title: Kalanan kultakaivos

text: Kalanan kultavarat ovat 56,7 tonnia ja suunniteltu vuosituotanto noin 3 000–4 000 kiloa. Malmin rikastus tulee perustumaan syanidiliuotukseen. Uuden kaivoksen rakentamisen odotetaan alkavan vuonna 2019.


title: Kalanan kultakaivos

text: Lähistöllä sijaitsee vuonna 2012 avattu Kodiéranin kultakaivos.


title: Golcondan sulttaanikunta

text: Golcondan sulttaanikunta oli yksi viidestä Deccanin ylänköalueella sijainnesta Deccanin sulttaanikunnasta, jotka syntyivät Bahmanin sulttaanikunnan hajotessa. Golcondan sulttaanikunnan ja sitä hallinneen Qutub Shahi -dynastian perustaja oli Quli Qutub-ul-Mulk. Hän julisti Golcondan itsenäiseksi vuonna 1518 ja perusti pääkaupungin Golkondaan. Golcondan valtakunta kukistui vuonna 1687, kun mogulivaltakunta valloitti sen.


title: Sanso

text: Sanso on maalaiskunta ja sen keskuskylä Sikasson alueen Bougounin piirissä Malissa. Se sijaitsee 110 kilometriä Bougounista maanteitse koilliseen. Kunnassa on 19 800 ja kylässä 7 300 asukasta (vuonna 2009, väestönlaskenta).


title: Sanso

text: Sanson kunta rajoittuu idässä Bougounin piirin Wolan, etelässä Koumantoun ja lännessä Domban sekä pohjoisessa Koulikoron alueen Dioïlan piirin Massiguin kuntiin.


title: Sanso

text: Kuntaan kuuluu 15 kylää. Asukkaat ovat etupäässä bambaroita, mutta kaivostoiminnan myötä kuntaan on muuttanut myös muiden kansallisuuksien edustajia.


title: Sanso

text: Sanson kautta kulkee Koumantoun ja Fanan välinen maantie. Seudun pääelinkeino on maanviljely ja karjanhoito. Tärkeimmät viljelykasvit ovat hirssi, durra ja puuvilla. Kunnassa toimii vuonna 2000 avattu Morilan kultakaivos.


title: Mewar

text: Mewar oli yksi monista rajputien hallitsemista valtioista nykyisen Pohjois-Intian Rajasthanin alueella. Sen pääkaupunkina toimi Chitorin linnake. Mewarin kuningaskunta oli olemassa 700-luvulta 1500-luvulle. Valtakunta kukistui kun Mogulivaltakunnan hallitsija Akbar valloitti Chitorin linnakkeen vuonna 1568, minkä jälkeen pääkaupunki siirrettiin Udaipurin.


title: Beck (elokuvasarja)

text: Beck on ruotsalainen televisioelokuvasarja, jota on tehty vuodesta 1997 asti. Elokuvasarjassa Martin Beckiä näyttelee Peter Haber. Vuodesta 1997 lähtien tuotettuihin Beck-elokuviin viitataan usein nimellä "Peter Haberin Beck-elokuvat".


title: Beck (elokuvasarja)

text: Elokuvasarjan henkilöhahmot perustuvat Sjövallin ja Wahlöön "Martin Beck" -kirjoihin, mutta aikaisemmista Beck-elokuvista poiketen ne eivät juonellisesti perustu romaaneihin. Ennen 1997 vuoden elokuvasarjaa ja Peter Haberia, Martin Beckiä ovat rikoselokuvissa esittäneet Keve Hjelm, Walter Matthau, Gösta Ekman, Jan Decleir, Derek Jacobi sekä Carl-Gustaf Lindstedt.


title: Beck (elokuvasarja)

text: Kuten kirjoissakin, elokuvasarjassa pääosassa ovat rikospoliisit Martin Beck (Peter Haber) ja Gunvald Larsson (Mikael Persbrandt). Haber on esittänyt Beckiä koko sarjan ajan, mutta Persbrandtin esittämä Gunvald Larsson poistui sarjasta vuonna 2016 nimikko elokuvassaan "Gunvald", oltuaan mukana kaikissa aikaisemmissa elokuvissa. Gunvaldin poistumisen sarjasta on epäilty johtuvan näyttelijän saamasta huume-tuomiosta. Suosittu vakiohahmo sarjassa on myös Ingvar Hirdwallin esittämä Beckin naapuri, jolla on tapana tarjota parvekkeella Beckille paukku. Tämä onkin lähes joka elokuvassa esiintyvä kuvio.


title: Beck (elokuvasarja)

text: "Beck"-elokuvasarjan 1. tuotantokausi esitettiin vuosina 1997–1998, 2. tuotantokausi 2001–2002, 3. tuotantokausi 2006–2007, 4. tuotantokausi 2009–2010, 5. tuotantokausi 2015–2016 sekä viimeisin 6. tuotantokausi 2018. "Beck"-elokuvat ovat Ruotsin TV4:n tuotantoa ja niitä esitetään Ruotsissa TV4:llä sekä C Morella. Suomessa "Beck"-elokuvasarjaa on 2000-luvun alusta lähtien esittänyt Nelonen.


title: Beck (elokuvasarja)

text: Ensimmäisellä kaudella saavat Haber ja Persbrandt seuraa Stina Rautelinista Lena Klingströminä ja Per Morbergista Joakim Werséninä. Lena oli Beckin kollega ja Joakim on Beckin esimies. Ensimmäinen ja toinen kausi esitettiin Suomen televisiossa Nelosella 2000-luvun alussa ja uusintana vuoden 2008 aikana.Toisella kaudella Haber ja Persbrandt saavat seurakseen naispuolisen pomon nimeltään Margareta Oberg (Marie Göranzon) ja kollegan nimeltään Alice Levander (Malin Birgerson), joka korvaa Lena Klingströmin. Ensimmäinen ja toinen kausi esittiin Nelosella 2000-luvun alussa ja uusintana vuoden 2008 aikana.Haber ja Persbrandt saavat seuraa tällä kaudella Måns Nathanaelsonista Oskar Bermanina ja Ing-Marie Carlssonista Bodil Lettermarkina. Lena Klingström tekee comebackin samana roolihahmona ja Alice Levander on kadonnut. Kausi näkyi Suomessa Nelosella vuonna 2009.Elokuvayhtiö Nordisk Film päätti tammikuussa 2007 esittää elokuvan "Beck – Gettolinan" elokuvateatterissa ja sen ensi-ilta oli 23. maaliskuuta uudella nimellä "Beck – den svaga länken" ("Heikoin lenkki"). Elokuvan on ohjannut Harald Hamrell. Alun perin oli tarkoitus, että "Beck – I Guds namn" olisi esitetty elokuvateatterissa, mutta se esitettiinkin suoraan televisiossa.


title: Beck (elokuvasarja)

text: Televisiossa kolmas tuotantokausi esitettiin ensin Ruotsin TV1000-kanavalla ja myöhemmin syksyllä 2008 Ruotsin TV4-kanavalla. Koko projekti on maksanut yli 100 miljoonaa Ruotsin kruunua (noin 11 miljoonaa euroa), mikä tekee siitä Ruotsin siihen mennessä kalleimman elokuvaprojektin. Syynä siihen, että Saksan ZDF:llä on etuoikeus elokuviin, on ollut TV-kanavan vaatimus projektin rahoitusneuvotteluissa.


title: Beck (elokuvasarja)

text: Mikael Persbrandt sanoutui näkyvästi irti neljännestä kaudesta Gunvald Larssonina, mutta syksyllä 2008 olivat kuvaukset jo hyvässä vauhdissa Peter Haberin ja Persbrandtin kanssa. Suunnitelmana oli alun perin tehdä neljä elokuvaa, mutta budjetti haluttiin käyttää reilummin ja elokuvien lukumäärä karsittiin neljästä kahteen.


title: Beck (elokuvasarja)

text:
Kuten kausilla yksi ja kolme, suomalainen Stina Rautelin on mukana sarjassa.Viides kausi koostuu kahdeksasta jaksosta, ja niitä alettiin esittää C More -kanavalla 1. tammikuuta 2015. Myöhemmin kausi nähtiin myös TV4:llä. Päärooleissa nähdään edelleen Peter Haber ja Mikael Persbrandt. Kauden viidennessä elokuvassa "Gunvald", Persbrandt nähdään viimeistä kertaa Gunvald Larssonin roolissa
, jonka jälkeen Beckin kakkosmiehen roolin ottaa norjalaisnäyttelijä Kristofer Hivjun esittämä poliisi. Suomessa elokuvat nähtiin Nelosella alkuvuodesta 2018.


title: Beck (elokuvasarja)

text: Viidennellä kaudella näyttelevät myös suomalaiset Anu Sinisalo, Antti Reini sekä Peter Franzén.Sarjan kuudennella tuotantokaudella (2018) Martin Beck on jäänyt eläkkeelle mutta hän jatkaa rikosten selvittelyä muun muassa Säpon avustajana.


title: General Comprehensive Operating System

text: General Comprehensive Operating System (GECOS) on General Electric -yhtiön (GE) kehittämä käyttöjärjestelmä, jota GE kehitti Multicsin jälkeen. Käyttöjärjestelmä tuki moniohjelmointia ja oli käytössä GE-625 ja GE-635 tietokoneissa.


title: General Comprehensive Operating System

text: Honeywellin ostettua GE:n tietotekniikkaosaston "GE Information Systems Groupin" käyttöjärjestelmä nimettiin myös uudelleen GCOS. Myös Groupe Bull on valmistanut käyttöjärjestelmää käyttäviä suurtietokoneita.


title: General Comprehensive Operating System

text: UNIX-käyttöjärjestelmää kehitettiin aluksi GECOS:lla kunnes se siirrettiin PDP-7:lle.


title: General Comprehensive Operating System

text: Vielä vuonna 2014 on GCOS 7 -järjestelmiä muutettu Linuxille. GCOS 8 on viimeisin versio käyttöjärjestelmästä.


title: Apache Hadoop

text: Hadoop on Apache Software Foundationin avoimen lähdekoodin ohjelmisto suurien hajautettujen tietomäärien käsittelyyn. Projekti on kehitetty ns. Big data prosessointiin.


title: Apache Hadoop

text: Hadoop-järjestelmän komponentit ovat:


title: Apache Hadoop

text: Hadoopin MapReduce ja HDFS komponenttien konseptit perustuvat Googlen julkaisemiin papereihin Google MapReduce ja Google File System (GFS) komponenteista.


title: Apache Hadoop

text: MapReduce on ohjelmointimalli, joka kerää tietoja avain/arvoparien perusteella ("map" toiminto) ja sulauttaa väliarvot samalle avaimelle ("reduce" toiminto).


title: Akhtar Mansour

text: Mullah Akhtar Mansour oli Taliban-liikkeen johtaja. Mansour soti nuoruudessaan Afganistanin sodan aikana neuvostojoukkoja vastaan ja myöhemmin hän työskenteli Talibanin johtaman Afganistanin hallinnossa järjestön vallattua suurimman osan maasta 1990-luvulla. Mansourän pakeni Pakistaniin Yhdysvaltojen hyökättyä maahan vuonna 2001. Mansour valittiin Talibanin johtoon vuonna 2015, kun uutinen järjestön aikaisemman johtajan Mullah Omarin kuolemasta levisi julkisuuteen. Mansour itse sai surmansa Yhdysvaltojen lennokki-iskussa vuonna 2016.


title: Akhtar Mansour

text: Mansour syntyi vuosien 1963 ja 1965 välillä Band-e-Taimoorin kylässä Maiwandin piirikunnassa lähellä Kandaharia. Etniseltä taustaltaan hän on paštu ja hän kuului dorrani-heimon ishaqzai-klaaniin.


title: Akhtar Mansour

text: Neuvostoliiton miehitettyä Afganistanin 1980-luvun Afganistanin sodassaMansour liittyi neuvostojoukkoja vastaan taistelleisiin mujahidin-joukkoihin. Mansourin tuon ajan toiminnasta ei tiedetä paljoa. Hän taisteli Hezb-i Islami Khalis-järjestön riveissä ja vuonna 1987 hän matkusti Pakistanin ensin Quettaan ja sittemmin Peshawariin jatkaakseen kesken jääneitä uskonnollisia opintojaan. Taliban sai alkunsa Saudi-Arabian rahoittamista uskonnollisista kouluista.


title: Akhtar Mansour

text: 1990-luvulla Taliban-liikkeen taistelijat siirtyivät Afganistaniin, jossa he voittivat nopeasti useimmat muut maan aseelliset ryhmät. Kandahar kukistui nopeasti ja kahden vuoden jälkeen vuonna 1996 Taliban valtasi myös maan pääkaupunki Kabulin. Talibania vastusti vain Pohjoinen liitto. Mansourista oli tehty ensin Kandaharin valtaamisen jälkeen kaupungin lentokentän turvallisuusvastaava ja pääkaupungin kukistuttua kansallisen lentoyhtiö Arianan ja ilmavoimien johtaja. Mansourin okn väitetty myös tehneen rahaa Afgansitanin unikkoviljelmillä, jolla rahoitettiin liiketoimintaa Persianlahden maissa.


title: Akhtar Mansour

text: Yhdysvaltojen hyökättyä Afganistaniin vuonna 2001 Mansour pakeni Pakistanin puolelle Quettaan. Myöhemmin hänestä tehtiin Talibanin kokoonpaneman Kandaharin varjohallinnon kuvernööri. Pakistanin viranomaisten pidätettyä Talibanin puolustusministeri Mullah Obaidullah Akhundin vuonna 2007 Mansourista tuli hänet korvanneen Mullah Abdul Ghani Baradarin avustaja. Bardar pidätettiin vuonna 2010, minkä jälkeen Mansour nousi Talibanin käytännön johtajaksi. Teoriassa järjestöä johti Mullah Omar, joka ei kuitenkaan ollut esiintynyt julkisuudessa sitten Taliban hallinnon kukistumisen jälkeen vuonna 2001. Yhdysvallat oli luvannut hänestä kymmenen miljoonan dollarin palkkion ja hän joutui pitämään matalaa profiilia. Mullah Omarin kuolemasta alkoi liikkua huhuja ja lopulta vuonna 2015 hänen uutisoitiin kuolleen kaksi vuotta aiemmin. Akhtar Mansour valittiin vuonna 2015 Talibanin uudeksi johtajaksi (emiiriksi), vaikkakin nimityksellä oli myös vastustajia. Akhtar Mansourin sanottiin olevan Pakistanin tiedustelupalvelun sätkynukke ja hänen väitettiin jopa murhanneen Mullah Omarin. Tilanne järjestön sisällä kuitenkin rauhoittui ja myös al-Qaidan johtaja Aiman al-Zawahri tunnusti Mansourin Talibanin johtajaksi.


title: Akhtar Mansour

text: Akhtar Mansourin onnistui Talibanin johtajana kukistaa kukistaa järjestöstä irronneen Mullah Muhammad Rasoolin johtaman sirpaleryhmän, minkä lisäksi heidän onnistui estää Afganistanin Isis-jäejstön leviäminen Talibanin alueille. 21. toukokuuta 2016 Mansouurin u7utisoitiin saaneen surmansa Yhdysvaltojen toteuttamassa lennokki-iskussa lähellä Ahmad Walin kaupunkia Pakistanin Balochistanissa. Talibanin johtoon nousi Mansourin kuoleman jälkeen hänen varamiehensä Mawlawi Hibatullah Akhundzada.


title: Gouandiaka

text: Gouandiaka on maalaiskunta Sikasson alueen Yanfolilan piirissä Malissa. Sen keskuskylä Kalana sijaitsee lähellä Guinean rajaa 52 kilometriä Yanfolilasta etelään. Kunnassa on 26 200 ja keskuskylässä 7 100 asukasta (vuonna 2009, väestönlaskenta).


title: Gouandiaka

text: Gouandiakan kunta rajoittuu pohjoisessa Yanfolilan piirin Wassoulou-Ballén ja idässä Gouananin ja Koussanin kuntiin sekä muissa ilmansuunnissa Guineaan. Alueella virtaa Sankaranin sivujoki Wassoulou Ballé ja useita väliaikaisia jokia. Vuotuinen sademäärä on yli 1 200 millimetriä, ja kasvillisuus on runsasta.


title: Gouandiaka

text: Kuntaan kuuluu 29 kylää. Asukkaat ovat etupäässä fulbeja. Lisäksi on bambaroita, miniankoja, bozoja ja dogoneja.


title: Gouandiaka

text: Kalanasta johtaa uusi päällystetty maantieyhteys Yanfolilaan. Paikallisia elinkeinoja ovat maanviljely, karjanhoito, keräily, kalastus, pienimuotoinen kaupankäynti sekä perinteisin menetelmin tapahtuva kullankaivuu. Tärkeimmät viljelykasvit ovat puuvilla, maissi, durra, riisi ja maapähkinä. Kunnassa on myös kaksi teollista kultakaivosta: toistaiseksi suljettu Kalana ja vuonna 2012 avattu Kodiéran.


title: Safita

text: Safita on kaupunki Syyrian Tartusin maakunnassa. Kaupunki on rakentunut sen keskiaikaisen temppeliherrojen rakennuttaman linnan ympärille. Vuonna 2004 Satfian asukasluku oli 20 301.


title: Safita

text: Nykyinen Safita on muodostunut keskiaikaisen linnan ympärille. Linnan rakennuttivat temppeliherrat 1100-luvulla Jabal Ansariyyalle ja sen tarkoituksena oli hallita Homsin ja Tripolin välistä käytävää assasiini ismailiiteilta. Ristiretkeläiset tunsivat linnan nimillä Castrum Album tai Chastel Blanc ja arabit nimellä Burj Safita. Blanc Linnan yhteyteen rakennettiin Pyhän Mikaelin kappeli, joka muistutti 1100-luvun eteläranskalaisia kirkkoja. Kappeli on edelleen paikallisten kristittyjen käytössä. Linna vaurioitui maanjäristyksessä vuonna 1201, mutta kappeli säilyi ehjänä. Monet nykyisen Safitan kaupungin rakennukset on rakennettu alun perin linnoitukseen kuuluneista kivistä.


title: Safita

text: Myöhemmin kaupunki kuului Osmanien valtakuntaan ja vuonna 1854 sen valloitti paikallinen heimopäällikkö Isma'll Bey, joka julisti itsensä alueen kuverööriksi. Tilanne johti paikallisten muslimien kapinaan ja Isma'll Bey murhattiin nelisen vuotta myöhemmin. 1800-luvun lopussa Safita oli yksi Tarusin sancakin kada-aleusita. 1916 kaupungissa oli 2 500 asukasta ja heistä 1500 nusaireja ja 850 syyrilalais-ortodoksisia kristittyjä. Vuonna 1922 Safitasta tuli osa Syyriaan kuulunutta Alaviittivaltioa. 1960-luvulla Safitasta muodostui matkailukohde, jossa harjoitetaan esimerkiksi laskettelua talvisin.


title: Safita

text: Safitan asukasluku vuonna 2004 oli 20 301.


title: Kodiéranin kultakaivos

text: Kodiéranin kultakaivos sijaitsee Malissa Sikasson alueen Yanfolilan piirin Gouandiakan kunnassa.


title: Kodiéranin kultakaivos

text: Kodiéran on Malin uusin ja ainoa pääosin kotimaisessa omistuksessa oleva kultakaivos. Kaivoyhtiö Wassoul’Orin osakkeista 55 % omistaa malilainen liikemies Aliou Boubacar Diallo, 25 % saksalainen Pearl Gold ja 20 % Malin valtio.


title: Kodiéranin kultakaivos

text: Avolouhoksen toiminta alkoi kokeilumielessä vuonna 2012, mutta keskeytyi Malin turvallisuustilanteen takia. Tuotanto alkoi uudelleen vuonna 2017. Malmivarojen arvioidaan olevan 33 miljoonaa tonnia ja kultapitoisuuden 1,78 grammaa tonnilta. Malmin rikastus perustuu painovoimaan ja syanidiliuotukseen.


title: Kodiéranin kultakaivos

text: Lähistöllä sijaitsee toistaiseksi suljettu Kalanan kultakaivos.


title: Viron pakolaishallitus

text: Viron pakolaishallitus tarkoittaa miehitetyn Viron tasavallan johtohenkilöiden maanpakonsa aikana vuonna 1944 Viron lailliseksi hallitukseksi julistamaa elintä. Se toimi kunnes Viro sai itsenäisyytensä palautettua Viron alueella vuosina 1991-92. Sen legitimiteetti perustui Viron neuvostomiehitystä 1940 edeltäneeseen perustuslakiin ja hallitukseen. Se oli aikanaan Viron kansainvälisesti tunnustettu hallitus, vaikka toimikin maanpaossa Oslossa.


title: Viron pakolaishallitus

text: Neuvostoliitto liitti Viron itseensä laittomasti 14. kesäkuuta 1940. Neuvostoliiton viranomaiset pidättivät presidentti Konstantin Pätsin ja hänet karkotettiin Neuvostoliittoon, missä hän kuoli vankilassa vuonna 1956. Monet hallituksen silloiset ja aiemmat jäsenet karkotettiin tai teloitettiin, mukaan lukien kahdeksan entistä pääministeriä ja 38 ministeriä. Ne, jotka selvisivät, pakenivat ja piiloutuivat.


title: Viron pakolaishallitus

text: Jüri Uluots oli viimeinen laillinen pääministeri tuolloin Neuvostoliiton miehitykseen asti. Kun Päts oli viety, Viron perustuslain 46 pykälän mukaan ("Riigi Teataja" 03.09.1937 Nro 71 Art 590) presidentin ollessa estynyt hoitamasta tehtäviään niiden hoitaminen kuului pääministerille, josta tulee virkaa tekevä valtionpäämies.


title: Viron pakolaishallitus

text: Uluots yritti nimittää uuden Viron hallituksen heinäkuussa 1941 Saksan valloitettua Viron Neuvostoliitolta, mutta myös Saksan viranomaiset kieltäytyivät tunnustamasta Viron itsenäisyyttä.


title: Viron pakolaishallitus

text: Viron tasavallan kansankomitea (Eesti Vabariigi Rahvuskomitee, EVRK) oli muodostettu henkilöistä, jotka toimivat Viron hallituksessa Saksan miehityksen aikana. Komiteaa oli johtanut ensin Kaarel Liidak alkaen 23. maaliskuuta 1944 ja sitten, alkaen 15. tai 16. elokuuta 1944, Otto Tief. Komitea julistautui Viron tasavallan korkeimman vallan haltijaksi  1. elokuuta 1944.


title: Viron pakolaishallitus

text:
Kesäkuussa 1942 Neuvostoliiton vainoista selvinneet Viron poliittiset johtajat kokoontuivat Virossa salaa ja keskustelivat maanalaisen hallituksen muodostamisesta. 6. tammikuuta 1943 kokoonnuttiin Viron Tukholman-lähetystössä. Viron tasavallan oikeudelliseksi jatkamiseksi todettiin, että viimeisen perustuslaillisen pääministerin Jüri Uluotsin tuli jatkaa velvollisuuksiaan pääministerinä. 20. huhtikuuta 1944 Viron tasavallan valitsijakomitea ("Vabariigi Presidendi Asetäitja Valimiskogu", perustuslain määräämä instituutio, joka asettaa tasavallan virkaa tekevän presidentin) piti salaisen kokouksen Tallinnassa. Osallistujat olivat:
Komitea totesi, että Neuvostoliiton miehityksen aikana Pätsin pääministeriksi asettama Johannes Vares oli saanut tehtävänsä laittomasti ja että Uluots oli ottanut presidentin tehtävät hoitaakseen 21. kesäkuuta 1940 alkaen. 21. kesäkuuta 1944 Jüri Uluots nimitti Otto Tiefin varapääministeriksi. 18. syyskuuta 1944 syöpää sairastanut Uluots nimitti Otto Tiefin virkaa tekeväksi pääministeriksi ja nimitti 11-jäsenisen hallituksen. 20. syyskuuta 1944 Uluots lähti sairaana Ruotsiin. Tief astui virkaan ja julisti laillisen Viron hallituksen palautetuksi saksalaisten vetäytyessä Virosta. Hän oli astunut virkaan perustuslain mukaisesti ja käytti saksalaisten lähtöä tilaisuutena julistaa Viron laillinen hallitus palautetuksi. Useimmat tämän hallituksen jäsenet lähtivät Tallinnasta 21. syyskuuta ja Tief 22. syyskuuta. Royal Institute of International Affairsin mukaan 21. syyskuuta Viron kansallinen hallitus oli julistautunut palautetuksi, Viron joukot ottivat haltuunsa hallituksen rakennuksia Toompeanmäellä ja määräsivät Saksan joukot lähtemään. Saksan lippu korvattiin Viron kolmivärisellä lipulla Pikk Hermann -lipputornissa. Tiefin hallitus ei kuitenkaan saanut pidettyä valtaa, koska sekä Saksan että Neuvostoliiton joukot taistelivat Johan Pitkan johtamaa armeijaa vastaan. 22. syyskuuta Neuvostoliitto valtasi Tallinnan ja poisti Viron lipun.
Tiefin hallitus pakeni Tallinnasta. Viimeinen kokous oli Põgarin kylässä 22.9.1944. Moottorivian vuoksi laiva, jonka piti evakuoida hallitus, ei ehtinyt ajoissa. Neuvostojoukot saivat kiinni Tiefin ja useimmat muut ministerit ja virkailijat. Heidät vangittiin, pakkosiirrettiin tai teloitettiin. Tief selviytyi vuosikymmenestä Siperiassa ja kuoli Virossa vuonna 1976. Vain maatalousministeri Karel Liidak kuoli kiinni jäämättä, piilossaan 16.1.1945.


title: Viron pakolaishallitus

text: Uluotsin kuoltua 9.1.1945 hallituksen vanhin jäljelle jäänyt ministeri August Rei ryhtyi virkaatekeväksi valtionpäämieheksi. Häntä tukivat Tiefin hallituksen jäljelle jääneet ministerit Ruotsissa. Rei oli Viron viimeinen lähettiläs Moskovassa ennen maan pakkoliittämistä Neuvostoliittoon. Hän oli onnistunut pakenemaan Moskovasta Tukholmaan Riian kautta kesäkuussa 1940.


title: Viron pakolaishallitus

text: Rein hallitus julistettiin virallisesti Viron pakolaishallitukseksi 12.1.1953 Oslossa. (Julistusta ei voinut tehdä Tukholmassa, koska Ruotsissa tällainen poliittinen toiminta oli kiellettyä.)


title: Viron pakolaishallitus

text: Baltian maista vain Viro muodosti pakolaishallituksen. Latvian ja Liettuan lähetystöt olivat muodostaneet näille maille itsenäiset auktoriteetit. Myös Viron kohdalla lähetystöt olivat tärkein diplomatian ja päivittäisasioiden väline, esimerkiksi passien myöntämisen. Tärkein lähetystö oli konsulaatti New Yorkissa.


title: Viron pakolaishallitus

text: Yhdysvallat ei koskaan tunnustanut Baltian maiden neuvostomiehitystä lailliseksi. Koska suurinta diplomaattista valtaa käyttö Viron New Yorkin lähetystö, pakolaishallituksen rooli Oslossa oli enimmäkseen symbolinen.


title: Viron pakolaishallitus

text: Kolme virolaista laivaa (Otto, Piret ja Mall) ja kaksi latvialaista laivaa (Rāmava ja Everoja) uhmasivat määräystä kulkea neuvostosatamiin ja ajoivat puolueettomaan Irlantilaiseen satamaan. Neuvostoliiton Ison-Britannian lähettiläs Ivan Maisky vaati Dublinin korkeimmasta oikeudesta laivoja Neuvostoliiton hallintaan. John McEvoy, Viron kunniakonsuli, onnistui torjumaan vaatimuksen oikeudessa. Tästä kertoiToomas Hendrik Ilves, Viron presidentti.


title: Viron pakolaishallitus

text: Viron pakolaishallitus kuitenkin ylläpiti Viron valtion jatkuvuutta. Viimeinen virkaa tekevä presidentti, Heinrich Mark, lopulta päätti pakolaishallituksen toiminnan antamalla valtakirjan Viron vastavalitulle presidentille Lennart Merelle 8.10.1992. Meri antoi lausunnon, jossa hän kiitti Viron pakolaishallitusta Viron valtion jatkuvuuden ylläpitämisestä.


title: Viron pakolaishallitus

text: Tämä on luettelo virkaa tekevistä presidenteistä Viron pakolaishallituksessa (he olivat samalla pääministereitä):


title: Carl Samuel von Nottbeck

text: Carl Samuel von Nottbeck (19. maaliskuuta 1848 – 11. marraskuuta 1904 Pariisi) oli suomalainen insinööri joka toteutti Suomen ensimmäisen sähkövalaistuksen Finlaysonin Tampereen puuvillatehtaalla 1882.


title: Carl Samuel von Nottbeck

text: Carl von Nottbeckin vanhemmat olivat tehtailija Wilhelm von Nottbeck ja kreivitär Marie Elise Constance von Mengden. Hän pääsi ylioppilaaksi Tartossa ja valmistui koneinsinööriksi Zürichin teknillisestä korkeakoulusta. Von Nottbeck oli 1870-luvun lopulla työssä Yhdysvalloissa Thomas Edisonin tehtailla ja tutustui siellä hehkulamppujen käyttöön valaistuksessa. Suomeen palattuaan hän suunnitteli 1881 yhdessä Edison-yhtymän unkarilaisen insinöörin Istvan von Fodorin kanssa sähkövalaistuksen Finlaysonin Tampereen puuvillatehtaan Plevnan kutomosaliin. 150 hehkulampusta koostunut sähkövalaistus otettiin käyttöön 15. maaliskuuta 1882. Voimanlähteenä oli kaksi Edisonin Electric Light Companyn valmistamaa 110 voltin tasavirtadynamoa. Jo seuraavana vuonna koko tehtaalla käytettiin sähkövalaistusta. Tehtaalle perustettiin myös oma sähkökeskusasema.


title: Carl Samuel von Nottbeck

text: Carl von Nottbeck suunnitteli myös Suomen ensimmäisen koskien sähköistämisohjelman. Hän toimi sittemmin Edisonin tehtaan edustajana Pietarissa ja siirtyi sieltä 1880-luvun lopulla Pariisiin jossa hän myös kuoli.


title: O’Sullivan

text: O’Sullivan on sukunimi, joka on muun muassa seuraavilla henkilöillä:


title: Syaman kultakaivos

text: Syaman kultakaivos sijaitsee Malissa Sikasson alueen Kadiolon piirin Fouroun kunnassa.


title: Syaman kultakaivos

text: Syaman kultaesiintymä löydettiin 1970-luvun lopussa. Australialainen Broken Hill Proprietary teki vuonna 1987 Malin valtion kanssa sopimuksen sen hyödyntämisestä. Vuonna 1988 muodostettiin kaivosyhtiö Société d’Exploitation des Mines de Syama eli Somisy, josta BHP omisti 65 % ja Malin valtio 35 %. BHP:n operoima kaivos aloitti toimintansa vuonna 1990.


title: Syaman kultakaivos

text: Oksidimalmin hyödyntäminen osoittautui kannattamattomaksi, ja vuonna 1996 BHP:n osuuden osti eteläafrikkalainen Randgold Resources, joka jatkoi kaivostoimintaa. Uudelleenjärjestyksen seurauksena Randgold omisti 75 %, Malin hallitus 20 % ja Kansainvälinen rahoitusyhtiö IFC 5 %. Kaivoksen heikon tuloksen ja kullan maailmanmarkkinahinnan laskun takia Randgold keskeytti toiminnan vuonna 2001. IFC myi osuutensa Randgoldille vuonna 2002.


title: Syaman kultakaivos

text: Australialainen Resolute Mining osti Randgoldin osuuden vuonna 2004 ja päätti tutkimusten jälkeen jatkaa kaivostoimintaa. Kaivoksen mineraalivarat arvioitiin tuolloin 66,6 miljoonaksi tonniksi, kultapitoisuus 3,0 grammaksi tonnilta ja kultavaranto 182 393 kiloksi, mikä oli huomattavasti enemmän kuin aikaisemmissa tutkimuksissa. Kaivos avattiin uudelleen vuonna 2009.


title: Syaman kultakaivos

text: Syaman avolouhos ehtyi vuonna 2015, mutta tuotantoa on jatkettu varastoidusta sulfidimalmista ja lähellä sijaitsevien avolouhosten oksidimalmista. Kaivoksen yhteydessä on 2,4 miljoonan vuositonnin sulfidirikastamo ja 1,5 miljoonan tonnin oksidirikastamo. Vuonna 2017 ne tuottivat 6 742 kiloa kultaa. Kaivosta pidetään hyvin kannattavana. Yhtiö työllisti urakoitsijat pois lukien 465 henkilöä vuonna 2017.


title: Syaman kultakaivos

text: Uuden tunnelikaivoksen rakennustyöt alkoivat vuonna 2016 ja niiden odotetaan valmistuvan vuoden 2018 loppuun mennessä. Tunnelikaivos pidentää kaivoksen käyttöikää ainakin vuoteen 2028 saakka ja nostaa vuosituotannon yli 7 000 kiloon.


title: Knutbyn murha

text: Knutbyn murha on Ruotsissa Knutbyssä, Uppsalan kunnassa vuonna 2004 tapahtunut henkirikos. Knutbyn Filadelfia-seurakunta () on vapaakirkko, joka perustettiin vuonna 1921 Ruotsin Knutbyssä. Seurakunta on ollut viime vuosikymmeninä vahvasti lahkon maineessa.


title: Knutbyn murha

text: Tammikuun 10. päivänä 2004 yhteisön piirissä tapahtui murha, jonka uhrina oli pastorin vaimo Alexandra Fossmo, sekä murhan yritys, jonka kohteena oli IT-yrittäjä Daniel Linde. Molempia oltiin ammuttu. Tapahtuma-aikaan pastoriperheen lastenvahtina työskennellyt 26-vuotias Sara Svensson tunnusti teot seuraavana päivänä. Pian selvisi Svenssonilla olevan suhde pastori Helge Fossmon kanssa. Fossmo oli myös uskotellut Svenssonille vastaanottaneensa suoraan jumalalta tekstiviestejä, joissa kehotettiin murhaan. Tutkinnassa selvisi myös uhrien puolisoiden olevan suhteessa keskenään. Svenssonin sekä Fossmon lisäksi myös Linden vaimo pidätettiin, mutta hänet vapautettiin kahden viikon kuluttua syytteittä.


title: Knutbyn murha

text: Oikeus määräsi Sara Svenssonin psykiatriseen hoitoon, kun taas Helge Fossmo sai elinkautisen murhasta ja murhan yrityksestä. Myös Fossmon ensimmäisen vaimon Helénen tapaturmaiseksi määritelty kuolema vuonna 1999 otettiin uudelleen tutkittavaksi, mutta tarpeeksi todisteita tahallisuudesta ei löytynyt.


title: Knutbyn murha

text: Sara Svensson pääsi vapauteen 34-vuotiaana, vuonna 2011.


title: Knutbyn murha

text: Helge Fossmo istuu yhä vankilassa. Hänen viimeisin anomuksensa vapautuksensa aikaistamisesta kumottiin vuonna 2017.


title: GNU Binutils

text: GNU Binary Utilities lyhyemmin binutils on kokoelma erilaisista ohjelmia binäärien, objektitiedostojen, kirjastojen, profiloijan datan ja assembly-lähdekoodin hallitsemiseen ja luomiseen.


title: Gouanan

text: Gouanan on maalaiskunta Sikasson alueen Yanfolilan piirissä Malissa. Sen keskuskylä Yorobougoula sijaitsee 50 kilometriä Yanfolilasta kaakkoon. Kunnassa on 25 100 ja keskuskylässä 2 400 asukasta (vuonna 2009, väestönlaskenta).


title: Gouanan

text: Gouananin kunta rajoittuu pohjoisessa Yanfolilan piirin Wassoulou-Ballén ja Djiguiya De Kolonin, lännessä Gouandiakan ja etelässä Koussanin sekä idässä Bougounin piirin Garalon ja Yinindougoun kuntiin. Alueella virtaavat Sankaranin sivujoki Wassoulou Ballé ja Banin alkujoki Baoulé. Vuotuinen sademäärä on yli 1 200 millimetriä, ja kasvillisuus on runsasta.


title: Gouanan

text: Kuntaan kuuluu 35 kylää. Asukkaat ovat etupäässä fulbeja. Lisäksi on bozoja, somonoja, dogoneja, mandinkoja ja miniankoja.


title: Gouanan

text: Paikallisia elinkeinoja ovat maanviljely, karjanhoito, keräily, pienimuotoinen kaupankäynti ja perinteisin menetelmin tapahtuva kullankaivuu. Tärkeimmät viljelykasvit ovat puuvilla, maissi, riisi ja durra. Kotieläimiä ovat naudat, lampaat, vuohet, aasit ja siipikarja.


title: Nottbeck-suvun hautausmaa

text: Nottbeck-suvun hautausmaa on Tampereella Lielahden kaupunginosassa sijaitseva yksityinen hautausmaa jonne on haudattu Finlaysonin puuvillatehtaan ja Lielahden kartanon omistaneen von Nottbeck-suvun jäseniä. Hautausmaan pinta-ala on 0,14 hehtaaria.


title: Nottbeck-suvun hautausmaa

text: Hautausmaalle on haudattu vuosina 1885–1997 tehtailija Wilhelm von Nottbeck, hänen vaimonsa Marie Elise Costance, neljä heidän pojistaan, kahden naimisissa olleen pojan puolisot sekä kolmannesta polvesta kaksi henkilöä. Ensimmäisenä hautausmaalle haudattiin helmikuussa 1885 puukotuksen uhrina 20-vuotiaana kuollut Wilhelm von Nottbeckin nuorin poika Ernst von Nottbeck. Vuonna 1893 valmistui hautausmaalle Wilhelm Fredrik von Nottbeckin puolison Maria Lydia von Nottbeckin (1851–1906) suunnittelema punatiilinen kahdeksankulmainen kappeli. Hautausmaata ympäröivä korkea takorauta-aita ympäröi alun perin von Nottbeckien Milavida-asuinpalatsia Tampereella. Aidan takorautaisessa portissa on von Nottbeckien vaakuna. Haudat sijaitsevat kappelin länsipuolella ja hautamuistomerkit ovat pääosin kulmikkaalta alustalta nousevia kiviristejä. Hautausmaan portin pielessä on alueen historiasta kertova opastaulu.


title: Nottbeck-suvun hautausmaa

text: Hautausmaan hoidosta vastaa nykyisin vuonna 1917 perustettu hoitokunta. Hautausmaalle ei ole enää tulossa uusia hautauksia koska von Nottbeck-suvun suomalaisen haaran viimeinenkin jäsen on kuollut. Viimeisen suomalaisen sukuhaaran jäsenen Sveitsissä Genevessä 1990 kuolleen Andrée de Nottbeckin (1897–1990) tuhkauurna haudattiin hautausmaalle 1997.


title: Lehtilä

text: Lehtilä on suomalainen sukunimi, joka on muun muassa seuraavilla henkilöillä:


title: Sicario 2: Soldado

text: Sicario 2: Soldado () on vuonna 2018 ensi-iltansa saanut yhdysvaltalainen toimintaelokuva, jonka on ohjannut Stefano Sollima ja käsikirjoittanut Taylor Sheridan. Se on jatko-osa vuoden 2015 elokuvalle "Sicario". Benicio del Toro ja Josh Brolin palaavat rooleihinsa. Muita pääosia esittävät Isabela Moner, Jeffrey Donovan, Manuel Garcia-Rulfo ja Catherine Keener.


title: Sicario 2: Soldado

text: "Sicario 2: Soldado" sai ensi-iltansa 29. kesäkuuta 2018 Yhdysvalloissa ja 6. heinäkuuta 2018 Suomessa.


title: Haggai

text: Haggai oli heprealainen profeetta, yksi kahdestatoista pienestä profeetasta ja Haggain kirjan kirjoittaja. Haggai eli Jerusalemin toisen temppelin aikana 500-luvulla eaa.


Profeettojen Haggai, Sakarja ja Malakia hauta (arabia: قبر النبيا "Qubur El Anbiyya", "Profeettojen hauta") on Jerusalemissa Öljymäen länsirinteeseen louhittu kalliohauta. Keskiaikaisen juutalaisen perimätiedon mukaan Profeettojen hautaan on haudattu profeetat Haggai, Sakarja ja Malakia, jotka ovat viimeiset heprealaiset profeetat. Profeettojen uskotaan eläneen 500–400-luvuilla eaa. Arkeologisesti haudan kolme vanhinta hautakammiota on kuitenkin ajoitettu vasta ensimmäiselle vuosisadalle eaa.


title: Marsica

text: Marsica on Abruzzon vuoristoalueella sijaitseva historiallinen alue, johon kuuluu 37 L’Aquilan maakunnan kuntaa, joissa asuu yhteensä noin 134 000 asukasta. Sen keskus on Avezzano.


title: Marsica

text: Marsica sijaitsee Abruzzon ja Lazion rajalla, ja se sijaitsee Fucinon tasangon ympärillä. Sitä reunustaa kaakosta Abruzzon kansallispuisto, luoteesta Carsolin tasankoalue ja etelästä Valle Roveto. Marsican nimi tulee adjektiivista "marsicus", joka liittyy marseihin, oski-umbrilaisia kieliä puhuvaan kansaan, joka asutti sittemmin kuivatetun Fucino-järven ympäristöä ensimmäisellä vuosituhannella eaa.


title: Luettelo Maggie Smithin saamista palkinnoista ja ehdokkuuksista

text: Tämä on luettelo Maggie Smithin saamista palkinnoista ja ehdokkuuksista.


title: Maggie Smithin filmografia

text: Tämä on luettelo Maggie Smithin filmografiasta.


title: Pitkäniemen sairaalan hautausmaa

text: Pitkäniemen sairaalan hautausmaa (käytetty myös nimeä Kappelinmäen hautausmaa) on Nokialla Maatialanharjun Kappelinmäellä Sarpatintien pohjoispuolella sijaitseva käytöstä poistettu hautausmaa jonne on haudattu vuosina 1902–1964 426 läheisessä Pitkäniemen sairaalassa kuollutta potilasta. Hautausmaan pinta-ala on noin 2 000 neliömetriä. Hautausmaa vihittiin käyttöön joulukuussa 1901 ja sitä laajennettiin vielä 1945–1946.


title: Pitkäniemen sairaalan hautausmaa

text: Hautausmaan lounaiskulmassa eteläsivulla on kaksiosainen lukittu rautaportti betonisine portinpylväineen. Portin oikealla puolella on puuaitaa, muuten hautausmaa on aitaamaton. Hautausmaalla on Pitkäniemen sairaalan terapiayksikön vuonna 1992 pystyttämä kolmeata vaakasuorasta kivestä ja kivimaljasta koostuva muistomerkki johon on kiinnitetty muistolaatta. Hautausmaalta löytyy 37 hautamuistomerkkiä tai niiden jäännettä. Suurin osa hautakivistä sijaitsee lähellä hautausmaan pohjoissivua rinteessä. Kivet eivät ole suorissa riveissä ja osa on vinossa. Hautausmaan erikoisin muistomerkki on esikuntakapteeni Emil Nordströmin (1862–1918) hautakivi. Hautausmaan keskellä kasvaa suuri koivu ja hautausmaalla on aiemmin sijainnut puinen kappeli- tai ruumissuojarakennus mutta nykyisin alueella ei ole rakennuksia.


title: Pitkäniemen sairaalan hautausmaa

text: Sairaalan potilaita kuoli eniten jatkosodan vuosina, vuonna 1941 kuoli 91 siviilipotilasta ja vuonna 1942 74 potilasta. Yleisin kuolinsyy oli tällöin aliravitsemus. Kuolleet potilaat haudattiin öisin kaivettuihin rivihautoihin.


title: Pitkäniemen sairaalan hautausmaa

text: Hautausmaan läheisyydessä sijaitsee ensimmäisen maailmansodan aikana venäläisten linnoitustöiden yhteydessä kaivettujen juoksuhautojen jäänteitä. Hautausmaata hoidetaan nykyisin lähinnä niittämällä kesäisin ruoho alueelta. Vuonna 2005 alue siivottiin perusteellisesti ja muun muassa maasta törröttäneet luut korjattiin pois.


title: Koussan

text: Koussan on maalaiskunta Sikasson alueen Yanfolilan piirissä Malissa. Sen keskuskylä Filamana sijaitsee lähellä Guinean rajaa 95 kilometriä Yanfolilasta etelään. Kunnassa on 10 200 ja keskuskylässä 1 000 asukasta (vuonna 2009, väestönlaskenta).


title: Koussan

text: Koussanin kunta rajoittuu pohjoisessa Yanfolilan piirin Gouananin, luoteessa Gouandiakan ja koillisessa Bougounin piirin Yinindougoun kuntiin sekä muissa ilmansuunnissa Guineaan. Alueella virtaavat Sankaranin sivujoki Wassoulou Ballé ja Banin alkujoki Baoulé.


title: Koussan

text: Kuntaan kuuluu 16 kylää. Asukkaat ovat etupäässä fulbeja ja bambaroita. Lisäksi on bozoja ja dogoneja.


title: L’Unità

text: L’Unità oli italialainen lehti, joka alkujaan perustettiin Italian kommunistisen puolueen äänenkannattajaksi. Se on ollut myös kommunistipuolueen seuraajien äänenkannattaja. Lehden ilmestyminen päättyi 31. heinäkuuta 2014. Uutta alkua sille yritettiin 30. kesäkuuta 2015, mutta lakkasi uudestaan 3. kesäkuuta 2017. Lehti oltiin lakkauttamassa jo vuonna 2000, jolloin päätoimittaja Giuseppe Caldarola totesi, että velat nujertavat sen.


title: L’Unità

text: Lehden perusti 1924 Antonio Gramsci. Ennen toista maailmansotaa se oli fasismin vastaisessa rintamassa ja joutui painumaan maan alle sodan viimeisinä vuosina. Vuonna 1944 se alkoi jälleen ilmestyä julkisesti, ja radikaaliliikkeiden 1970-luku oli sen kulta-aikaa.


title: Lyönnillä 11

text: Lyönnillä 11 () on italialainen mustavalkoinen tositapahtumiin perustuva elokuva vuodelta 1952, ja sen on ohjannut Giuseppe De Santis. Tätä De Santisin elokuvaa pidetään yhtenä neorealismin tärkeimmistä teoksista. Se kuuluu toisena ohjaajansa vuosina 1948–53 tekemän kolmen feministisen ja muutenkin yhteiskuntakriittisen elokuvan sarjaan.


title: Lyönnillä 11

text: Sunnuntaina 14. tammikuuta 1951 sanomalehti "Il Messaggero" sisälsi ilmoituksen vapaasta työpaikasta. Rooman via Savoia-kadulla, numerossa 31, toimiva yritys haki nuorta, älykästä, ja työnhaluista naista joka oli tottunut konekirjoittaja. Työpaikasta kiinnostuneita kehotettiin saapumaan henkilökohtaisesti haastateltaviksi maanantaina kello 10-11 ja 16-17 välisinä aikoina kolmannessa kerroksessa sijaitsevaan toimistoon. Maanantaina kello 10 kadulla jonotti noin 200 naista, lähes kaikki alle 30-vuotiaita, nuorimmat vain 16, odottaen että pihalle vievä portti avattaisiin. Ilma oli kylmä ja sateinen. Kun portti avattiin kaikki ryntäsivät rappukäytävään lämmittelemään. Haastattelut alkoivat mutta aika pian oli selvää että päivän kuluessa ei ehdittäisi haastatella useampaa kuin noin 30-40 ensimmäistä ja haastatteluista vastaava virkailija kehotti tähän vedoten muita poistumaan rappukäytävästä mitä tiettävästi ei kuitenkaan kukaan tehnyt.


title: Lyönnillä 11

text: Noin kello 11:00 rappusten yläosa romahti ja siellä seisovat naiset putosivat betonin ja rautakaiteiden mukana alempien kerrosten askelmilla seisovien niskaan. Yhteensä 77 naista loukkaantui ja yksi heistä, 26-vuotias Anna Maria Baraldi, kuoli muutamaa tuntia myöhemmin vammoihinsa sairaalassa. Useimmat niistä jotka olisivat olleet pitemmän sairaalahoidon tarpeessa lähtivät koteihinsa saatuaan ensiavun koska heillä ei ollut varaa maksaa 2300 liiraa vuorokaudessa minkä sairaalahoito olisi tullut maksamaan.


title: Lyönnillä 11

text: Jo samana päivänä Giuseppe De Santis luki tapahtumasta sanomalehdistä. Saatuaan radion uutislähetyksistä illan mittaan lisää tietoa kuolemantapauksesta ja varattomuutensa takia sairaalahoidosta kieltäytyneistä naisista hän otti asiaan kriittisen kannan ja päätti julkistaa mielipiteensä elokuvalla. Hän halusi saada vastauksen kahteen kysymykseen: miksi 200 naisen on pakko tungeksia vanhan talon rappukäytävässä yhden ainoan työpaikan takia, ja miksi yhteiskunta ei voisi maksaa syyttömien katastrofien uhrien sairaalalaskuja. Puhelinsoitto selvitti että hänen ystävänsä Cesare Zavattini oli valmis kirjoittamaan käsikirjoituksen jos joku toinen kokoaa tarvittavat taustafaktat. Tämän otti tehtäväkseen Elio Petri jonka tekemät haastattelut myös julkaistiin kirjassa joka ilmestyi 1956 ja sai saman nimen kuin se elokuva joka niiden pohjalta tehtiin.


title: Lyönnillä 11

text: Aivan kuin sillä tapahtumalla mihin se perustuu tällä elokuvalla ei ole päähenkilöä, mutta voisi myös sanoa että sillä on noin 200 päähenkilöä joista noin puolen tusinan kohtaloita se seuraa lähemmin. Elokuva on luonteeltaan dokumentaarinen ja seuraa aika tarkasti Petrin keräämiä kuvauksia. Henkilöiden nimiä on kuitenkin muutettu. Tapauksen ainoa kuolonuhri on elokuvassa saanut nimen Cornelia Riva ja häntä näyttelee Maria Grazia Francia. Toinen nainen jonka kohtalo nostetaan esiin on Luciana Renzoni (Carla Del Poggio) joka ainakin omasta mielestään aiheuttaa onnettomuuden epärehellisyydellään. Hän onnistuu valheen avulla ohittamaan jonossa edellä seisovat ja pääsee haastateltavaksi mikä muuten olisi ollut mahdotonta. Rappujen romahdus tapahtuu juuri hänen suoritettuaan eräänlaisen kujanjuoksun ulos vihastuneiden naisten sättimänä ja edestakaisin tönimänä. Syyllisyydentunnon ahdistamana hän ajautuu itsemurhan partaalle poliisin kuulustellessa häntä tapahtumasta ja vain hänen miehensä Nandon (Massimo Girotti) paikalle saapuminen pysäyttää hänet viime hetkessä.


title: Lyönnillä 11

text: Neljä muutakin naiskohtaloa esitetään elokuvassa. Jonossa odottaa vuoroaan naimaton ja aviossa olevan entisen työnantajansa lasta odottava Adriana (Elena Varzi) joka ei ole uskaltanut kertoa vanhemmilleen olevansa raskaana. Prostituoitu Caterina (Lea Padovani) ei ole aivan varaton mutta haluaisi kuitenkin mielellään vaihtaa ammattinsa kunniallisempaan. Gianna (Eva Vanicek) opiskelisi mieluummin mutta hänen yksinhuoltajaäitinsä pakottaa hänet hakemaan työpaikkaa jota hänellä ei ole juuri mitään mahdollisuuksia saada koska hänen näppäimistön käsittelynsä on aivan liian hidasta. Parantaakseen mahdollisuuksiaan hän odottaa koko yön kadulla ollakseen varmasti jonon ensimmäinen. Kotiapulainen Angelina (Delia Scala) on kyllästynyt työnantajaansa jolle mikään ei ole tarpeeksi hyvin tehty ja asettuu hetken mielijohteesta jonoon hakeakseen uutta työpaikkaa. Kun tämä huomataan hän sanoutuu suullisesti irti kotiapulaisen työstään. Tämän sattuu kuulemaan Viterbosta asti paikalle matkustanut nainen (Loretta Paoli) joka heti ilmoittautuu Angelinan seuraajaksi ja hänestä tulee siten ainoa jonon naisista joka saa työpaikan onnettomuuspäivänä. Elokuvan loppukohtauksessa Gianna asettuu portin viereen viettääkseen siinä vielä yhden yön ja hakeakseen samaa paikkaa myös seuraavana päivänä.


title: William Bishop

text: William Bishop voi tarkoittaa ainakin seuraavia henkilöitä:


title: Post Traumatic

text: Post Traumatic on yhdysvaltalaisen laulajan Mike Shinodan debyyttialbumi. Se julkaistiin 15. kesäkuuta 2018. Shinoda ilmoitti albumin julkaisusta 29. maaliskuuta 2018 julkaisten samalla kaksi kappaletta musiikkivideoineen albumilta; ”Crossing a Line” ja ”Nothing Makes Sense Anymore”.


title: Post Traumatic

text: Albumi sisältää kaikkiaan 16 kappaletta. Kolme niistä julkaistiin jo aiemmin samana vuonna julkaistulla "Post Traumatic EP:llä". Shinoda on kirjoittanut albumin kappaleet sen jälkeen, kun Linkin Parkin Chester Bennington kuoli 20. heinäkuuta 2017.


title: Post Traumatic

text: 25. tammikuuta 2018 Shinoda julkaisi ensimmäisen soolotuotantonsa, "Post Traumatic EP:n", joka sisältää kolme kappaletta, jotka kertovat hänen tuntemuksistaan kollegansa ja pitkäaikaisen ystävänsä, Linkin Park -yhtyeen Chester Benningtonin edellisenä vuonna tapahtuneen itsemurhan jälkeen. Kappaleiden henkilökohtaisuuden takia Shinoda päätti julkaista ne omalla nimellään sen sijaan, että olisi käyttänyt aiemmin käyttämäänsä pseudonyymiä, Fort Minoria.


title: Post Traumatic

text: Maaliskuun alussa Shinoda ilmoitti tekevänsä ensimmäistä sooloalbumiaan, kutsuen fanit tapaamaan häntä samana päivänä Los Angelesiin, missä hän kuvaisi musiikkivideota. Hän myös kuunnellutti faneille uuden kappaleen. Shinoda ilmoitti albumin julkaisusta 29. maaliskuuta 2018. Se sisältää kaikki EP:llä julkaistut kolme kappaletta.


title: Post Traumatic

text: Toukokuussa 2018 Shinoda paljasti albumin kappalelistan. Albumilla vierailevat artistit Blackbear, Chino Moreno, Grandson, K.Flay ja Machine Gun Kelly.


title: Yinindougou

text: Yinindougou on maalaiskunta Sikasson alueen Bougounin piirissä Malissa. Sen keskuskylä Mafélé sijaitsee lähellä Norsunluurannikon rajaa 120 kilometriä Bougounista etelään. Kunnassa on 9 000 ja kylässä 1 500 asukasta (vuonna 2009, väestönlaskenta).


title: Yinindougou

text: Yinindougoun kunta rajoittuu pohjoisessa Bougounin piirin Garalon, idässä Sibirilan ja lännessä Yanfolilan piirin Gouananin ja Koussan kuntiin sekä etelässä Norsunluurannikkoon. Kunnan alueella virtaavat Banin alkujoki Baoulé ja sen sivujoki Dégou. Seutu kuuluu Sudanin vyöhykkeeseen. Vuotuinen sademäärä on 1200–1500 millimetriä ja kasvillisuus runsasta.


title: Yinindougou

text: Kuntaan kuuluu 11 kylää.


title: Yinindougou

text: Seudun pääelinkeino on maanviljely. Tärkein viljelykasvi on puuvilla. Lisäksi viljellään seesamia, maapähkinää, viljaa ja juureksia. Muita elinkeinoja ovat käsityöammatit, kalastus, karjanhoito ja pienimuotoinen kaupankäynti.


title: Yinindougou

text: Kunnassa toimii yksi julkinen koulu Maféléssa, seitsemän kyläkoulua ja viisi koraanikoulua. Maféléssa on terveyskeskus ja Narembougoussa synnytyslaitos. Muut palvelut sijaitsevat Manankorossa.


title: Uudistuva ihmiskunta

text: Uudistuva ihmiskunta oli vuosina 1977–1988 ilmestynyt suomalainen aikakauslehti.


title: Uudistuva ihmiskunta

text: Lehti ilmestyi nimellä "Ihmiskunta" vuosina 1977–1978. Lehti ilmoitti teemakseen olla marxilainen keskustelulehti ja se halusi suomalaiseen poliittiseen keskusteluun eurooppalaisia ajatuksia ja vivahteita, joita kutsuttiin eurokommunismiksi.


title: Uudistuva ihmiskunta

text: Lehden taustana toimi Osuuskunta Ihmiskunta ja lehden ensimmäisenä päätoimittajana toimi Ilkka Tervonen.


title: Uudistuva ihmiskunta

text: Lehden toimituskunta laajentui 1979, jolloin päätoimittajaksi kutsuttiin Ilkka-Christian Björklund. Lehti ilmoitti olevansa avoin keskustelu- ja mielipidefoorumi ennen kaikkea marxilaiselta pohjalta nousevalle keskustelulle.


title: Uudistuva ihmiskunta

text: Björklundin siirryttyä Pohjoismaiden neuvoston pääsihteeriksi 1982 lehden päätoimittajaksi valittiin Perttu Rastas, joka jatkoi vuoteen 1985. Lehti luopui marxilaisuuden korostamisesta ja kiinnitti huomiota niin sanottuun kolmannen tien strategian lisäksi nousevaan ekologiseen ajatteluun ja vihreään liikkeeseen.


title: Uudistuva ihmiskunta

text: 1985 jälkeen päätoimittajana toimi Tauno Saarela vuoteen 1988.


title: Uudistuva ihmiskunta

text: Lehden ympärillä oli myös muuta toimintaa. Ilkka Tervonen käänsi itäsaksalaisen toisinajattelijan Rudolf Bahron kirjan "Vaihtoehto - reaalisesti olemassaolevan sosialismin kritiikkiä" (Otava, 1979). "Uudistuva ihmiskunta" -lehti toi Bahron Suomeen samana vuonna. Vierailu herätti huomiota ja kiinnostusta ja osuuskunta julkaisi vierailusta kirjan "Keskusteluja Bahron kanssa" (1980). Lehti toi myös DDR:stä karkoitetun laulajan Wolf Biermannin Suomeen vuonna 1985.


title: Birkkalan tila

text:
Birkkalan tila on Suomusjärvellä sijaitseva suomalainen speltin jalostamiseen erikoistunut yritys, jolla myös omaa speltin viljelyä.
Birkkalan tila työllistää vuonna 2018 vakituisesti viisi henkeä, ja tilalla on luomuviljelyksessä maata noin 229 hehtaaria ja metsää 150 hehtaaria. Luomuspelttiä myllyssä tuotetaan noin 500 000 kg vuodessa. Yritys on rekisteröity kaupparekisteriin 31. elokuuta 2017.


title: Birkkalan tila

text: Ensimmäiset merkinnät Birkkalan tilasta ulottuvat 1500-luvulle. Larmon suvun omistuksessa tila on ollut vuodesta 1872.


title: Birkkalan tila

text: Speltin viljelyn Birkkalassa aloittivat nykyisen isännän vanhemmat Jaakko ja Pirkko Larmo. He alkoivat ensimmäisinä Suomessa kehittää tuotteita speltistä saksalaisen esimerkin mukaan. Yrittäjät samoin kuin tuotteet on palkittu eri yhteyksissä. Yritys valmistaa, myy ja markkinoi spelttijauhoja ja muita spelttituotteita kauppaan ja teollisuuteen, vuodesta 2017 alkaen myös vientiin.


title: Krimin lippu

text: Krimin lippu on Krimin autonomisen tasavallan lippu. Se on ollut käytössä vuodesta 1992 ja se hyväksyttiin käyttöön virallisesti vuonna 1999.


title: Krimin lippu

text: Lippu on trikolori joka muodostuu kolmesta vaakasuorasta osioista joiden värit ovat punainen, sininen, ja valkoinen. Sininen ja punainen osio ovat ohuempia kuin valkoinen.


title: Krimin lippu

text: Neuvostoliiton hajoamisen jälkeen Krimin separatistit käyttivät monia erilaisia lippuja. Useimmin käytetty lippu oli lippu, jossa oli sininen Krimin kartta valkoisella taustalla. Monet Krimin koreimman neuvoston jäsenet kannattivat valkoista lippua, jonka yläosassa on seitsemän sateenkaaren väriä.


title: Krimin lippu

text: Viides kesäkuuta 1992 Krimin verkhovna-radalle toimitettiin 5 lippua ehdotukseksi.


title: Krimin lippu

text: 1. Trikolori, jonka värit ovat sininen ja valkoinen.


title: Krimin lippu

text: 2 .Valkoinen lippu, jonka yläosassa on seitsemän sateenkaaren väriä.


title: Krimin lippu

text: 3. Valkoinen osa vaaleansinisen osion yläpuolella.


title: Krimin lippu

text: 4. Trikolori, jonka värit ovat keltainen, vihreä, ja sininen.


title: Krimin lippu

text: 5. Nykyinen Krimin lippu, jonka keskiosassa on Krimin vaakuna.


title: Krimin lippu

text: Tursovin ja A. Malginin suunnitelma ehdotus numero 5 valittiin Krimin lipuksi.


title: Krimin lippu

text: Krimintataarit loivat oman lippunsa Krimin kansantasavallassa. Krimin tataarien lippuna käytettiin kultaista damğaa sinisellä taustalla. Vihreää lippua käytettiin uskonnollisiin tarkoituksiin ja punaista lippua asevoimien lippuna.


title: Krimin lippu

text: Krimin julistautuessa itsenäiseksi Krimin kansantasavallaksi Venäjästä vuonna 1917 käytettiin sinistä trikoloria jonka keskiosio oli keltainen. Lippu poistettiin käytöstä vuonna 1917 kun Venäjä otti Krimin takaisin haltuun.


title: Krimin lippu

text: Kenraali Maciej Sulkiewiczin johtama lyhytikäinen Krimin aluehallinto käytti lippua joka oli kompromissi venäläisten ja krimin tataarien välillä. Se oli krimin tataarien perinteinen lippu, johon oli lisätty Venäjän vaakuna.


title: Krimin lippu

text: Kun Krimin autonominen neuvostotasavalta perustettiin Neuvostoliittoon se sai oman lippunsa 18 lokakuuta 1921. Lippu oli punainen ja siinä oli kultaisilla kyrillisillä kirjaimilla Krimin neuvostotasavallan nimi. Lipusta tehtiin kolme eri versiota. Lippu poistettiin käytöstä 30 kesäkuuta 1945 jolloin Krimin autonominen neuvostotasavalta lakkasi olemasta.


title: Liisa Rohweder

text: Liisa Rohweder (s. 1960) on WWF Suomen pääsihteeri. Hän on koulutukseltaan kauppatieteiden tohtori (kestävä kehitys). Rohwederin tehtävänä on järjestön toiminnan johtaminen ja sidosryhmäsuhteet. Hän on Kansainvälisen WWF:n viestintä- ja markkinointikomitean puheenjohtaja ja Kansainvälisen WWF:n Itämeri-, Himalaja- ja Arktisen ohjelman johtoryhmien jäsen. Lisäksi hän on VR:n ja Lappeenrannan teknillisen yliopiston hallituksen jäsen. Hän on ollut Suomen WWF:n pääsihteeri vuodesta 2009 lähtien, jolloin hänen edeltäjänsä Timo Tanninen siirtyi ympäristöministeriön ylijohtajaksi. Sitä ennen hän oli Haaga-Helia ammattikorkeakoulun kestävän kehityksen ja vastuullisen liiketoiminnan yliopettaja


title: Guégnéka

text: Guégnéka on maalaiskunta Koulikoron alueen Dioïlan piirissä Malissa. Sen keskuskylä Fana sijaitsee Nigerjoen ja Banin välisellä tasangolla 40 kilometriä Dioïlasta luoteeseen. Kunnassa on 48 000 ja keskuskylässä 36 900 asukasta (vuonna 2009, väestönlaskenta).


title: Guégnéka

text: Guégnékan kunnan pinta-ala on 463 neliökilometriä. Se rajoittuu idässä Dioïlan piirin Kérélan, etelässä Kaladougoun, lännessä Ténindougoun ja Binkon sekä pohjoisessa Ségoun alueen Barouélin piirin Kalakén ja Konobougoun kuntiin. Seutu kuuluu Sudanin ja Sahelin siirtymäalueeseen.


title: Guégnéka

text: Kuntaan kuuluu kymmenen kylää. Asukkaista 80 % on bambaroita ja 5 % fulbeja. Lisäksi on muun muassa soninkeja, dogoneja, songhaita, maureja, miniankoja, boboja, markoja. Vallitseva uskonto on islam, mutta kunnassa on myös kristittyjä ja animisteja.


title: Guégnéka

text: Fanan kautta kulkee maantie RN6, josta haarautuu RN30 Dioïlaan. Tärkeimmät elinkeinot maanviljely, karjanhoito, liikenne, kaupankäynti ja käsityöammatit. Nuoriso hakeutuu ansiotöihin kaupunkeihin ja Norsunluurannikolle.


title: GNU linker

text: GNU linker tai GNU ld on GNU-projektin oma toteutus Unixin komennosta ld. GNU:n ld komento suorittaa linkkeriohjelman, jolla voidaan luoda suoritettavia binäärejä tai kirjaston objektitiedostoista. GNU-linkkerille voidaan syöttää myös käyttäjän määrittämiä linker-skriptejä, joilla voidaan määrittää tarkemmin miten linkkaus kuuluu tehdä. GNU linker on osana GNU Binary Utilities kokoelmaa.


title: Starboy

text: Starboy on kanadalaisen rhythm and blues -laulaja The Weekndin kolmas studioalbumi, jonka julkaisi Tesfayen perustama levy-yhtiö XO ja Republic Records 25. marraskuuta 2016. Albumilla vierailee monia kuuluisia artisteja, kuten Kendrick Lamar, Lana Del Rey ja Daft Punk ja siltä julkaistiin kuusi singleä, jotka ovat olleet listamenestyksiä.


title: Starboy

text: Albumi sai julkaisupäivänä kriitikoilta paljon positiivista palautetta ja albumi saavutti kaksinkertaisen platinalevyn aseman Yhdysvalloissa heinäkuussa 2017. Myös neljä singleä on saavuttanut platina-aseman vuoden aikana. Starboy myös voitti vuonna 2018 pidetyssä Grammy -palkintogaalassa Grammyn parhaasta urbaanin nykymusiikin albumista.


title: Starboy

text: Tesfaye vihjaili uuden albumin julkaisua Instagramissa 12. maaliskuuta 2016, ensimmäinen single "Starboy" julkaistiin 21. syyskuuta 2016. Samana päivänä ilmoitettiin Nabil Elderkinin suunnittelema kansikuva ja virallinen julkaisupäivä.


title: Starboy

text: Tesfaye lähti albumin julkaisuaikana "Starboy: The Legend of Fall" -kiertueelle, keikkoja järjestettiin Euroopassa ja Pohjois-Amerikassa. Kaksi päivää albumin julkaisusta ilmestyi "M A N I A" -lyhytelokuva, jossa esiintyi ennenjulkaisemattomia kappaleita.


title: Starboy

text: Tesfaye ja sarjakuvayritys Marvel aikoo tuottaa ja julkaista albumiin perustuvan sarjakuvan.


Superpesiksen pudotuspelien arvokkain pelaaja on valittu vuodesta 2009 lähtien. Palkinto annetaan pelaajalle jolla katsotaan olleen suurin rooli joukkueen johtohahmona Superpesiksen pudotuspeleissä.


title: Superpesiksen pudotuspelien arvokkain pelaaja

text: Miesten palkinnon ovat useimmiten voittanut Roope Korhonen (kolme kertaa) ja naisten palkinnon Paula Saloranta (kaksi kertaa).


title: Binko

text: Binko on maalaiskunta Koulikoron alueen Dioïlan piirissä Malissa. Sen keskuskylä Tingolé sijaitsee Nigerjoen ja Banin välisellä tasangolla 60 kilometriä Dioïlasta luoteeseen. Kunnassa on 19 900 ja keskuskylässä 4 600 asukasta (vuonna 2009, väestönlaskenta).


title: Binko

text: Binkon kunnan pinta-ala on 460 neliökilometriä. Se rajoittuu idässä Dioïlan piirin Guégnékan, etelässä Ténindougoun, lännessä Zan Coulibalyn, pohjoisessa Koulikoron piirin Dinandougoun ja koillisessa Ségoun alueen Barouélin piirin Kalakén kuntiin. Seutu kuuluu Sudanin ja Sahelin siirtymäalueeseen.


title: Binko

text: Kuntaan kuuluu 12 kylää. Asukkaat ovat etupäässä bambaroita ja fulbeja.


title: Binko

text: Tingolén kautta kulkee Bamakon ja Moptin välinen maantie RN6. Paikallisia elinkeinoja ovat maanviljely, karjanhoito, käsityöammatit ja kaupakäynti. Tärkeimmät viljelykasvit ovat hirssi, durra ja maissi. Myytäväksi kasvatetaan puuvillaa, seesamia ja maapähkinää. Kotieläimiä ovat naudat, lampaat, vuohet, aasit ja siipikarja.


We Got It from Here... Thank You 4 Your Service on yhdysvaltalaisen hiphop -yhtye A Tribe Called Questin kuudes ja viimeinen studioalbumi, jonka julkaisi Epic Records 11. marraskuuta 2016. Albumilla esiintyy monia kuuluisia artisteja, kuten Kanye West, Elton John, Kendrick Lamar ja Jack White. Albumi saavutti kultalevyn aseman kotimaassaan ja se debytoi Yhdysvalloissa Billboard 200 -listan ensimmäisellä sijalla.


title: We Got It from Here... Thank You 4 Your Service

text: Yhtye erosi vuonna 1998 The Love Movement -albumin julkaisun jälkeen riidan takia, mutta he kokoontuivat yhteen uudelleen vuonna 2015 nauhoittaakseen uuden albumin. Albumi on omistettu Phife Dawgille, joka työskenteli albumin parissa mutta kuoli kahdeksan kuukautta ennen julkaisua.


title: Kansanpuiston kenttä

text: Kansanpuiston kenttä sijaitsee Janakkalan Turengissa. Kenttä toimii naisten naisten Ykköspesistä pelaavan Janakkalan Janakkalan Janan kotikenttänä.


title: Kansanpuiston kenttä

text: Kenttä sijaitsee montussa, joten kunnarin lyöminen kentällä on haastavaa. Tunnettu mäkihyppääjä ja olympiamitalisti Veikko Kankkonen pelasi kaudella 1964 myös pesäpalloa ja houkutteli Kansanpuistoon 700 katsojaa seuraamaan joukkueensa Lahden Maila- Veikkojen ja Janakkalan Janan välistä ottelua.


title: Kansanpuiston kenttä

text: Kansanpuistonkentän pinta uusittiin kesäkuussa 2016. Hiekkapinta vaihdettiin hiekkatekonurmeksi. Samassa projektissa kentän ympäristöä siistittiin ja pukuhuonetilat remontoitiin. Varsin mittavan kenttäprojektin aloittajana toimi Janakkalan Janan pesäpallojaosto, joka sai tukea kunnalta, yksityisiltä tukijoilta sekä Linnanseutu ry:ltä. Uusitun kentän avajaispelinä pelattiin torstaina 30.6.2016 naisten suomensarjan ottelu Janakkalan Jana - Hämeenlinnan Paukku. Janan Fanni Kanervalla oli kunnia tuoda uusitun kentän ensimmäinen juoksu, lyöjänä Sanimaria Selinko. Ottelua seurasi 392 katsojaa. Uusitun pinnan ansiosta Janakkalan Janan pesäpallon lisäksi kenttää pystyvät hyödyntämään päivittäin Turengin yhteiskoulu sekä Janakkalan lukio.


title: US Ben Guerdane

text: Union sportive de Ben Guerdane () on tunisialainen jalkapalloseura, joka perustettiin vuonna 1936. Sen kotistadionina toimii Stade du 7 Mars, joka sijaitsee Ben Gardanessa. Joukkue on voittanut neljä kertaa Tunisian liigamestaruuden.


title: Kalkutan yliopisto

text: Kalkutan yliopisto (engl. "University of Calcutta") on Intian Kolkatassa (entinen Kalkutta) toimiva yliopisto. Yliopisto perustettiin vuonna 1857 yhdessä Bombayn yliopiston ja Madrasin yliopiston kanssa. Yliopistot perusti Englannin Itä-Intian kauppakomppania.


title: Mumbain yliopisto

text: Mumbain yliopisto on Intian Mumbaissa toimiva yliopisto. Se on yksi Intian ensimmäisistä yliopistoista, se perustettiin vuonna 1857 yhdessä Kalkutan yliopiston ja Madrasin yliopiston kanssa. Yliopistot perustettiin Englannin Itä-Intian kauppakomppanian toimesta.


title: Madrasin yliopisto

text: Madrasin yliopisto on Intian Chennaissa (aiemmin Madras) toimiva yliopisto. Englannin Itä-Intian kauppakomppania perusti sen vuonna 1857 yhdessä Mumbain yliopiston ja Kalkutan yliopiston kanssa.


title: Linda Pylkkänen

text: Linda Pylkkänen oli suomalainen kirjallisuuden suomentaja.


title: Egoistinen anarkismi

text:
Egoistinen anarkismi oli Saksalaisen Max Stirnerin filosofia, joka on radikaali anarkoindividualismin muoto, joka vastustaa tavallisen anarkismin tapaan, kapitalismia, nationalismia ja valtiota, mutta myös kommunismia, sosialismia ja marxismia. Egoistisessa anarkismissa otetaan käyttöön amoraalisuus, eli moraali hylätään. Egoistiset anarkistit kannattavat nominalismia ja subjektiivisuutta ja vastustavat universalismia, objektivismia ja kollektivismia.
Stirnerin filosofian mukaan kaikki maailmassa, myös toiset ihmiset, ovat otettavissa omaisuudeksi. Stirner kirjoitti yksityistä omaisuutta vastaan, sanoen, ""hän joka osaa ottaa, joka osaa puolustaa, se asia, kuuluu hänelle"" ja ""omaisuus ei ole fakta". Se on laillinen fiktio". Stirner kannatti radikaalia individualismia ja materialismia, ja hänen mukaansa ainoa asia joka estää ihmisen ottamasta mitä hän haluaa, on hänen kykynsä tehdä niin. Stirnerin mukaan, monet asiat kuten moraalisuus, humanismi, valtio ja kapitalismi ovat vain illuusioita mielessä, ikään kuin ""haamuja"" (Strnerillä en. spook, de. spuk).


title: Vakataka

text: Vakataka-dynastia oli Intian Deccanin alueella 300-400 -luvulla hallinnut dynastia. Sen vaikutuspiirin uskotaan ulottuneen pohjoisessa Malwan ja Gujaratin alueilta etelään Tungabhadra -joelle, ja idässä Bengalinlahdelle ja lännessä Arabianmerelle.


title: Luettelo Keski-Pohjanmaan kansakouluista

text: Tämä artikkeli on luettelo Keski-Pohjanmaan kansakouluista.


title: Luettelo Etelä-Pohjanmaan kansakouluista

text: Tämä artikkeli on luettelo Etelä-Pohjanmaan kansakouluista.


title: Luettelo Keski-Suomen kansakouluista

text: Tämä artikkeli on luettelo Keski-Suomen kansakouluista.


title: Luettelo Päijät-Hämeen kansakouluista

text: Tämä artikkeli on luettelo Päijät-Hämeen kansakouluista.


title: Perämeren maanjäristys 1882

text: Perämeren maanjäristys 1882 on historian voimakkain Suomessa tapahtunut maanjäristys. Se tapahtui juhannusaaton aamuna , ja sen episentrin arvioidaan sijainneen noin 15 kilometriä Kemistä etelään. Maanjäristyksen magnitudiksi arvioidaan (M) 4,9.


title: Perämeren maanjäristys 1882

text: Järistys tuntui 270 kilometrin säteellä. Maanjäristyksen jälkeen Haaparannan alueella havaittiin rakennuspalojen lisääntymistä. Tämän käsitettiin johtuvan siitä, että maan heiluminen oli vaurioittanut alueen savupiippuja.


title: Luettelo Pirkanmaan kansakouluista

text: Tämä artikkeli on luettelo Pirkanmaan kansakouluista.


title: Luettelo Pohjanmaan kansakouluista

text: Tämä artikkeli on luettelo Pohjanmaan kansakouluista.


title: Luettelo Pohjois-Pohjanmaan kansakouluista

text: Tämä artikkeli on luettelo Pohjois-Pohjanmaan kansakouluista.


title: Luettelo Pohjois-Savon kansakouluista

text: Tämä artikkeli on luettelo Pohjois-Savon kansakouluista.


title: Luettelo Satakunnan kansakouluista

text: Tämä artikkeli on luettelo Satakunnan kansakouluista.


title: HasBeen

text: HasBeen on Yle Areenassa julkaistava nuorten draamasarja, jonka pääosissa näyttelevät Johannes Brotherus ja Mimosa Willamo. Sarjan neljä ensimmäistä jaksoa julkaistiin 30. maaliskuuta 2018. Sarjan on ohjannut Oskari Sipola, joka on myös käsikirjoittanut sen yhdessä pääosaesittäjän Johannes Brotheruksen kanssa.


title: HasBeen

text: Sarja kertoo entisestä teinitähdestä Niklaksesta (es. Johannes Brotherus), jonka ura alkoi aikanaan laulukilpailusta, jonka myötä hän julkaisi viisinkertaista platinaa myyneen albumin, mutta toisen albumin heikon menestyksen jälkeen ura loppui lyhyeen. Sittemmin hän on yrittänyt elättää itsensä näyttelijänä. Niklaksen lapsuudenystävä Salla (es. Mimosa Willamo) on puolestaan nouseva biisintekijä ja tuottaja, jonka kanssa Niklas perustaa uuden bändin.


title: HasBeen

text: Sarjan kehittely lähti liikkeelle Ylen pyydettyä ohjaaja-käsikirjoittaja Oskari Sipolaa kehittelemään musiikkimaailmaan sijoittuvaa nuortensarjaa. Sipola pyysi projektiin Johannes Brotherusta tuomaan nuorta näkökulmaa. Sarjan kuvaukset alkoivat syksyllä 2016, jolloin kuvattiin ensimmäisiä kohtauksia päähenkilö Niklaksen teinitähteydestä. Kuvaukset jatkuivat syksyyn 2017 saakka.


title: HasBeen

text: Ensimmäinen tuotantokausi julkaistiin Yle Areenassa kolmessa erässä perjantaisin 30. maaliskuuta – 13. huhtikuuta 2018. Yle TV2:lla kaikki jaksot esitettiin 17. huhtikuuta 2018. Toisen tuotantokauden ensimmäiset jaksot julkaistaan Yle Areenassa 15. kesäkuuta 2018.


title: HasBeen

text: "HasBeenin" ensimmäisessä jaksossa nähtiin kohtaus Ylen "Uusi päivä" -draamasarjasta, kun Johannes Brotheruksen esittämä Niklas sai roolin sarjasta. Kohtauksissa esiintyivät myös "Uuden päivän" näyttelijät Antti Väre ja Amelie Blauberg. Kohtaukset on esitetty myös "Uuden päivän" jaksoissa 668 ja 676.


title: HasBeen

text: Musiikkia sarjaan ovat säveltäneet Johannes Brotherus, Elias Gould, Iisa Pajula, Minna Koivisto, Antti Heiskala, Miikka Huttunen, Sonny ja Noah Kin.


title: HasBeen

text: Ensimmäisen tuotantokauden alussa Johannes Brotheruksen esittämä Niklas saa roolin "Uusi päivä" -televisiosarjasta, mutta rooli osoittautuu luultua pienemmäksi. Niklaksen paras ystävä Salla (es. Mimosa Willamo) on lupaava musiikkituottaja, joka saa levy-yhtiön kiinnostumaan kappaleistaan, mutta yhtiö haluaisi vain ostaa kappaleet itselleen, johon Salla ei suostu.


title: HasBeen

text: Niklaksen tekemän demon myötä Salla suostuu ottamaan Niklaksen solistiksi René-projektiinsa ja saa levy-yhtiön jälleen kiinnostuneeksi. Nousujohteinen projekti kuitenkin päättyy Niklaksen päädyttyä soittamaan keskeneräistä demoa suoraan radiolähetykseen. Salla kyllästyy Niklaksen käytökseen ja päättää lähteä Berliiniin.


title: HasBeen

text: Niklas yrittää myydä itseään levy-yhtiölle sooloartistina, mutta yhtiö leimaa entisen teinitähden ”hasbeeniksi”.


title: HasBeen

text: Ensimmäisen kauden jaksoissa vierailivat cameorooleissa muun muassa Jenni Vartiainen, Lauri Maijala, Anna Abreu, Arttu Lindeman, Jaakko Parkkali, Iisa, Hank Solo, Paperi T sekä Vilma Alina.


title: HasBeen

text: Toisella kaudella Niklas joutuu muuttamaan isänsä Paavon luokse (es. Kristo Salminen). Isällä on kuitenkin ehtoja luonaan asumiselle: Niklaksen on käytävä kesken jäänyt lukio loppuun sekä hankittava töitä. Niklas on roudarina isänsä bändin laivakeikalla ja saa humalaisena päähänpistona lähettää biisinsä demon MikkiH:lle. MikkiH (es. Elias Gould) ja hänen levy-yhtiökumppaninsa MakeX (es. Jaakko Ohtonen) kiinnostuvat ja värväävät Ope-nimisen tuottajan (es. Matti Pentikäinen) tekemään Niklaksen kappaleen valmiiksi.


title: HasBeen

text: Kesken musiikkiprojektin Niklas ihastuu lukionsa norjalaiseen vaihto-oppilaaseen, Dianaan (es. Andrea Berntzen).


title: HasBeen

text: Toisen kauden jaksoissa vierailivat cameorooleissa muun muassa Olavi Uusivirta, Yona, RZY, Lauri Nurkse, Mikko Kuustonen, Jesse Fryckman, Sonny, Ida Karimaa, Anne Lainto, Perttu, Alma Hätönen, Jenni Poikelus, Alma.


title: Luettelo Uudenmaan kansakouluista

text: Tämä artikkeli on luettelo Uudenmaan kansakouluista.


Luettelo Varsinais-Suomen kansakouluista sisältää luettelon päivitysajankohdan mukaisia voimassa olleita maakuntarajoja vastaavan Varsinais-Suomen maakunnan alueella sijainneet kansakoulut. Kansakoulut muuttuivat Suomessa peruskouluiksi 1970-luvun alkupuolella.


title: Apache Spark

text: Spark on Apache Software Foundationin avoimen lähdekoodin ohjelmisto yleiskäyttöiseen klusteripohjaiseen laskentaan.


title: Apache Spark

text: Spark laajentaa ja yleistää MapReducen käyttöä ns. Big data käytössä ja mahdollistaa laajemman eri muotoisten tietolähteiden käytön (esimerkiksi tekstitiedostot ja SQL-kyselyt).


title: Apache Spark

text: Spark tarjoaa ohjelmointirajapinnat muun muassa Java, Python, R ja Scala -kielille ja sitä voidaan käyttää Apache Hadoop ja Apache Mesos -klustereissa. Spark on usein mukana Hadoopin kanssa, mutta on korvannut MapReducen käytön nopeusedun vuoksi.


title: Ershovin numero

text: Ershovin numero on tietotekniikassa optimointiin käytetty menetelmä minimoida rekisterien varaukset ilman ylimääräisiä lataus/tallennus operaatioita. Menetelmän käyttökohteisiin kuuluu kääntäjän tuottaman koodin arviointi ja kehittäminen.


title: Ershovin numero

text: Käsite on saanut nimensä Andrei Jeršovilta.


title: Salkhad

text: Salkhad on kaupunki Syyrian As-Suwaydan maakunnassa.


title: Salkhad

text: Vanhassa testamentissa Salkhad mainitaan nimellä "Salka" antiikin aikana se oli yksi Houranin alueen merkittävistä asutuskeskuksista. Beduiiniheimo Banu Kalbin päällikkö Hassan bin Mismar joko rakennutti tai laajensi aiemmin olemassa ollutta linnoitusta Salkhadissa vuosina 1073-1074. Linnoitus oli tukikohta beduiinien fatmidien hallitsemaa Damaskosta vastaan tekemillä sotaretkillä. Fatimidien valtaa Syyriassa seurasivat seldžukit, buridit ja zangidit. Salkhad oli läänityksenä useiden eri hallitsijoiden käsissä ja usein sama hallitsija hallitsi myös läheistä Bosra n kaupunkia. Salkhadin linnoitusta laajennettiin merkittävästi aijubidien valtakaudella. 'lzz al-Dln Aybak al-Mu'azzamin hallitessa aluetta läännityksenä vuosina 1214-47 sitadelliin tehtiin suuria laajennustöitä, minkä lisäksi paikalle rakennettiin kaksi karavaaniseraljia ja moskeija. Aybakin jälkeen Salkhadia hallitsivat aijubidien suvun suorat jäsenet.


title: Salkhad

text: Vuonna 1260 Salkhadin hävittivät alueelle saapuneet mongolit, joita seurasi Egyptin mamelukkihallitsija Baibars. Salkhadin ja läheisen Bosran strateginen merkitys alkoi vähetä. Se hylättiin lopulta kokonaan osmanien vallattua Syyrian vuonna 1516. Alueen asuttivat uudelleen Libanonista muuttaneet druusit 1800-luvulla. Vanhan linnoituksen rauniot sijaitsevat edelleen kaupungissa kohoavalla jyrkällä kukkulalla.


title: Ohjelman optimointi

text:
Ohjelman optimointi on tietotekniikassa joukko menetelmiä, joilla ohjelmakoodin suoritusta tehostetaan. Tapauksesta riippuen optimointia voidaan tehdä esimerkiksi muistimäärän käytön, virran käytön tai suoritusajan suhteen. Optimointia voidaan tehdä kääntäjän asetuksilla ja itse ohjelmakoodin muokkaamisella.
Tärkeysjärjestyksessä ensimmäisenä on aina ohjelman oikea ja luotettava toiminta, mutta on useita tilanteita joissa optimointia voidaan tarvita.


title: Ohjelman optimointi

text: Optimoinnin apuna voidaan käyttää profilointia "kuumien kohtien" () havaitsemiseen.


title: Ohjelman optimointi

text: Kevyimmällä tasolla optimointi voi tarkoittaa selkeää ja yksinkertaista toteutusta ja syvemmällä tasolla toteutusmenetelmien muuttamista.


title: Ohjelman optimointi

text: Ohjelmakoodin lisäksi tietorakenteita muuttamalla voidaan parantaa ohjelman suoritusta: kielestä riippuen ongelmakohtia voivat olla monimutkaiset varaukset yksinkertaisille rakenteille tai useita välituloksia suorituksen aikana. Muistiarkkitehtuurit kuten NUMA voivat vaatia erityistä suunnittelua.


title: Ohjelman optimointi

text: Esimerkkitapauksessa on kaksi vaihtoehtoa, joissa muuttujan arvo lisätään kahdesti toiseen muuttujaan. Jälkimmäinen voi vaatia vähemmän muistioperaatioita, mutta mikäli osoittimetcodice_1 ja codice_2 osoittavat samaan muistipaikkaan jälkimmäinen voi antaa virheellisen tuloksen.


title: GE-645

text: GE-645 oli General Electricin valmistama suurtietokone, joka oli muokattu GE-635:stä. Tietokone oli kehitetty Multics-käyttöjärjestelmälle. GE-600 -sarjan tietokoneet GE-625 ja GE-635 käyttivät GECOS-käyttöjärjestelmää.


title: GE-645

text: GE-645 oli 36-bittinen tietokone, jossa oli 4 megatavun magneettinen rumpumuisti tallennustilaa varten ja kykeni 435 tuhanteen käskyyn sekunnissa.


title: Yrjö Ahomaa

text: Yrjö Johannes Ahomaa (1. heinäkuuta 1923 Kauhava – 4. lokakuuta 2001) oli suomalainen kaupunginjohtaja, joka toimi Harjavallan kunnan- ja kauppalanjohtajana 1962–1969 sekä Keravan kaupunginjohtajana 1970–1986. Puoluekannaltaan hän oli sosialidemokraatti, mutta Ahomaa vaikutti nuorena myös kommunistisessa liikkeessä ja sai jatkosodan aikana vankeustuomion maanpetoksellisesta toiminnasta.


title: Yrjö Ahomaa

text: Yrjö Ahomaan isä oli Tampereelta kotoisin ollut entinen punakaartilainen Otto Evert Ahomaa, joka jatkosodan aikana oli turvasäilössä sodanvastaisen toiminnan vuoksi. Myös Yrjö Ahomaa oli mukana kommunistien maanalaisessa toiminnassa. Hänet pidätettiin joulukuussa 1942 Olavi Heimanin kuulusteluissa tekemän ilmiannon perusteella. Ahomaa sen sijaan ei pahoinpitelystä huolimatta paljastanut Valpon kuulusteluissa ketään. Huhtikuussa 1943 hän joutui kenttäoikeuteen yhdessä 11 muun aktivistin kanssa. Ahomaa oli varastanut Teknillinen korkeakoulun laboranttikurssilta sekä työpaikaltaan Merivaara Oy:stä räjähteiden valmistukseen tarvittamia aineita ja toimittanut ne Heimanille. Hän selvisi vankeusrangaistuksella, mutta syytetyistä Heiman ja Martta Koskinen saivat kuolemantuomion ja teloitettiin. Jatkosodan päätyttyä kommunistien toiminta laillistettiin, jolloin Ahomaa liittyi Suomen Kommunistisen Puolueen jäseneksi ja toimi Suomen Demokraattisen Nuorisoliiton ensimmäisenä puheenjohtajana vuodet 1944–1947. Hän opiskeli myös Tampereella Yhteiskunnallisessa Korkeakoulussa.


title: Yrjö Ahomaa

text: Suoritettuaan valtiotieteiden kandidaatin tutkinnon Ahomaa siirtyi sosialidemokraatteihin ja työskenteli Suolahden työväenopiston johtajana 1950–1953, Kemin sosiaalijohtajana 1953–1956 ja Hämeenlinnan sosiaalijohtajana 1956–1961. Ahomaa toimi vielä lehtorina Yhteiskunnallisessa Korkeakoulussa, kunnes hänet 1962 valittiin Harjavallan kunnanjohtajaksi liikenneonnettomuudessa kuolleen Pentti Moilasen seuraajaksi. Harjavallan muututtua kauppalaksi vuoden 1968 alussa Ahomaa jatkoi tehtävässä kauppalanjohtajan nimikkeellä kesäkuuhun 1969 saakka. Keravan kaupunginjohtajana hän aloitti tammikuussa 1970. Ahomaa oli mukana ideoimassa 1978 ensimmäistä kertaa järjestettyjä Keravan Sirkusmarkkinoita, ja hänen aloitteestaan perustettiin myös Valkosipulifestivaalit vuonna 1986.


title: Yrjö Ahomaa

text: Ahomaa avioitui Vappu Wällärin kanssa vuonna 1949. Hänen isänsä oli ammattiyhdistysvaikuttaja Niilo Wälläri.


title: Aune Rättyä-Pälli

text: Aune Sisko Amanda Rättyä-Pälli s. Rättyä (13. helmikuuta 1936 Nivala – 25. elokuuta 1980 Espoo) oli suomalainen laulunopettaja sekä lied- ja oopperalaulaja, äänialaltaan lyyrinen sopraano.


title: Aune Rättyä-Pälli

text: Maanviljelijäperheeseen Keski-Pohjanmaan Nivalassa syntynyt Aune Rättyä-Pälli lähti opiskelemaan Sibelius-Akatemiaan vuonna 1955. Hän suoritti yksinlauludiplomin Antti Koskisen ja Lahja Lingon johdolla ja piti ensikonsertin Helsingissä 1963. Hän suoritti jatko-opintoja Gerald Mooren, Gerald Souzayn ja Folke Sällströmin johdolla ja teki stipendimatkoja muun muassa Erik Werban kurssille Salzburgiin ja Hans Sittnerin kurssille Nizzaan.


title: Aune Rättyä-Pälli

text: Aune Rättyä-Pälli esiintyi paljon suomalaisten kaupunginorkestereiden solistina. Solistitehtäviä hänellä oli myös muun muassa Bachin Matteus-passiossa Helsingissä, Johannes-passiossa Turussa ja Markus-passiossa Kuopiossa. Ooppera- ja operettirooleja olivat "La Bohème" Lahdessa, Tampereella ja Suomen Kansallisoopperassa sekä "Mustalaisparoni" ja "Wieniläisverta" Kansallisoopperassa. Hän esiintyi myös muun muassa Kööpenhaminassa, Nizzassa, Moskovassa, Leningradissa ja Salzburgissa.


title: Aune Rättyä-Pälli

text: Aune Rättyä-Pälli toimi laulunopettajana Oulun musiikkiopistossa 1966–1969, Espoon musiikkiopistossa 1969–1970, Hyvinkään musiikkiopistossa 1972–1973 ja Sibelius-Akatemiassa vuodesta 1973. Helsingin ja Jyväskylän yliopistojen opettajankoulutuslaitoksissa hän työskenteli äänenmuodostuksen ja laulun ohjauksen opettajana. Lisäksi hän toimi Savonlinnan lied-kurssien vetäjänä.


title: Aune Rättyä-Pälli

text: Rättyä-Pälli kuoli 44-vuotiaana vaikeaan sairauteen. Hän oli vuodesta 1959 naimisissa viulutaiteilija Olavi Pällin (1939–2002) kanssa.


title: Honeywell 6000 -sarja

text: Honeywell 6000 on Honeywellin valmistama suurtietokonesarja, joka perustuu General Electricin aloittamaan GE-635:n seuraajaan.


title: Honeywell 6000 -sarja

text: Sarjan tietokoneissa on käytetty GECOS-käyttöjärjestelmää. 6040, 6060 ja 6080 -malleja markkinoitiin erityisesti "raskaaseen COBOL käyttöön".


title: Honeywell 6000 -sarja

text: Sarja nimettiin myöhemmin uudelleen "Level 66".


title: Vankilavihkot

text: Vankilavihkot () on italialaisen kommunistin ja marxilaisen teorian kehittäjän Antonio Gramscin merkittävin työ, joka koostuu 29 vihkosta, jotka hän kirjoitti ollessaan vankilassa 1929–1935. Ne on julkaistu neljänä niteenä hänen kuolemansa jälkeen.


title: Banifing

text: Banifing on Banin sivujoki Malissa ja Burkina Fason rajalla. Sen pituus on noin 200 kilometriä ja valuma-alueen laajuus 19 570 neliökilometriä.


title: Banifing

text: Banifing saa alkunsa Burkina Fason rajalta N’Gorlaka ja Tessé (Longo) -jokien yhtymäkohdasta. Se virtaa kohti luodetta ja laskee Baniin 20 kilometriä Baoulén ja Bagoén yhtymäkohdan alapuolella. Tärkein sivujoki on Lotio. Valuma-alueeseen kuuluvat Burkina Fason Kénédougoun provinssi sekä Malin Sikasson ja Koutialan piirit.


title: Banifing

text: Banilla ja sen alkujoilla on myös useita muita Banifing-nimisiä sivujokia.


title: Kansainvälinen viestikirja

text: Kansainvälinen viestikirja (International Code of Signals) on kansainvälisen merenkulkujärjestön meriturvallisuuskomitean ylläpitämä viestintäohjeisto, joka käsittää viestimisen viestilipuilla, valolla morsettamalla, äänellä morsettamalla, puheella megafonin kautta, radiosähkötyksellä, puheella radiota käyttäen ja morsettamalla lipuilla tai käsin. Viestinnän perusajatus on luoda kansainvälisiin koodeihin perustuva viestintämahdollisuus, jolloin kielivaikeudet eivät ole hätätilanteessa viestinnän esteenä.


title: Kansainvälinen viestikirja

text: Kansainvälinen viestikirja (International Code of Signals) perustuu kansainvälisiin sopimuksiin. Viestikirjaa hallinnoi kansainvälinen merenkulkujärjestö, jolle asiasta vastaaminen siirtyi kansainvälisen radiokonferenssin (Atlantic City 1947) ehdotuksesta. Kansainvälinen merenkulkujärjestö otti tehtävän yleiskokouksen päätöksellä vastatakseen vuonna 1959 sen jälkeen, kun järjestöä koskeva sopimus oli rekisteröity Yhdistyneiden Kansakuntien sopimussarjassa 17.3.1958/4214. Suomessa kansainvälistä merenkulujärjestöä koskeva sopimus tuli voimaan 21.4.1959 ja sopimus on julkaistu Suomen säädöskokoelman sopimussarjassa numerolla SopS 20/1959.


title: Kansainvälinen viestikirja

text: Kansainvälisessä merenkulkujärjestössä kansainvälisestä viestikirjasta vastaaminen kuuluu meriturvallisuuskomitealle mainitun sopimuksen 29.b artiklan nojalla. Kansainvälisen merenkulkujärjestön yleiskokous vahvisti meriturvallisuuskomitean valmisteleman uuden ajantasaistetun viestikirjan 29.7.1965. Mainittu julkaisu korvasi kansainvälisen viestityskirjan 1931, jonka merenkulkulaitos ja merivoimat olivat julkaisseet vuonna 1949 myös suomeksi. Vuoden 1965 kansainväliseen viestikirjaan tehdyt muutokset vahvistaa kansainvälisen merenkulkujärjestön meriturvallisuuskomitea. Virallinen voimassa oleva kansainvälinen viestikoodisto sisältyy kansainvälisen merenkulkujärjestön julkaisuun "International Code of Signals".


title: Kansainvälinen viestikirja

text: Viestikirja on osa merilain (1994/674) 22a:1 § (2017/482) tarkoittamia Suomen kansainvälisiä velvoitteita, jotka Suomi panee presidentin tai valtioneuvoston asetuksilla osaltaan täytäntöön. Kansainvälistä viestikirjaa ei ole sellaisenaan pantu täytäntöön asetuksella Suomessa, mutta mm. muutokset ihmishengen turvallisuudesta merellä vuonna 1974 tehtyyn yleissopimukseen (SopS 6/2003) V osa 21. sääntö määrää, että tietyissä aluksissa viestikirja kuuluu radioaseman pakolliseen varustukseen.


title: Kansainvälinen viestikirja

text: International code of signals / International Maritime Organization. London : IMO, 2005. ISBN 978-92-801-4198-6.


title: Jenni-Juulia Wallinheimo-Heimonen

text: Jenni-Juulia Wallinheimo-Heimonen (s. 1974) on vammaispoliittinen taiteilija. Hän tekee taidetta, joka ottaa kantaa erilaisia vammaisuuteen liittyviä kysymyksiä käsitellen. Hän on ohjannut vammaisuudesta kertovan elokuvan "Raajan perässä".


title: Jenni-Juulia Wallinheimo-Heimonen

text: Wallinheimo-Heimosen teoksista on noussut kohu, kun niitä oli esillä Nurmijärven kirjastossa. Hän on saanut Nurmijärven kunnalta työstään Konstiniekkapalkinnon. Hän on saanut Vimma-kulttuuripalkinnon.


title: Jenni-Juulia Wallinheimo-Heimonen

text: Wallinheimo-Heimonen on toiminut myös järjestöaktiivina. Hän on toiminut Invalidiliiton puheenjohtajana.


title: Jenni-Juulia Wallinheimo-Heimonen

text: Wallinheimo-Heimonen on tuonut työssään esiin vammaisten ihmisten oikeuden kauneuteen. Hän on verrannut eläinoikeuksia ja vammaisten oikeuksia keskenään siten, että eläin- ja vammaiskuljetukset eivät juurikaan eroa toisistaan. Hänen mukaansa mikä tahansa kenen tahansa tekemä taide ei voi olla vammaistaidetta.


title: Jenni-Juulia Wallinheimo-Heimonen

text: Wallinheimo-Heimonen on saanut työskentelyynsä apurahaa Koneen Säätiöltä.


title: Jenni-Juulia Wallinheimo-Heimonen

text: Wallinheimo-Heimonen sairastaa synnynnäistä luuston haurautta.


title: IBM System/38

text: IBM System/38 on IBM:n valmistama keskitason tietokonesarja, joka esiteltiin 24. lokakuuta 1978. Ensimmäiset vuodelle 1979 suunnitellut toimitukset viivästyivät vuodelle 1980.


title: IBM System/38

text: Mallia edelsi IBM System/3. Mallin seuraajaksi tuli IBM AS/400.


title: IBM System/38

text: Käyttöjärjestelmä oli nimeltään Control Program Facility (CPF).


title: IBM System/38

text: System/38:n julkaisun jälkeen IBM julkaisi IBM System/36:n, joka oli seuraaja IBM System/34:lle.


title: Burroughs B5000

text: Burroughs B5000 oli Burroughsin valmistama suurtietokone, joka käytti diskreettejä transistoreja ja myöhemmin mikropiirejä.


title: Burroughs B5000

text: Tietokone julkaistiin vuonna 1961. Päivitetty seuraaja B5500 julkaistiin vuonna 1964, jonka seuraaja B6500 julkaistiin vuonna 1966.


title: Semiempiirinen massakaava

text: Semiempiirinen massakaava eli Weizsäckerin kaava on ydinfysiikassa yhtälö, jolla voidaan arvioida atomiytimien massaa niiden protoni- ja neutroniluvun perusteella. Kaava perustuu osittain teoriaan ja osittain kokeellisiin eli empiirisiin mittauksiin. Teorian pohjana on George Gamovin esittämä pisaramalli, joka selittää useimmat kaavan termit ja antaa sen kertoimille karkeat likiarvot. Semiempiirisen massakaavan muotoili vuonna 1935 saksalainen fyysikko Carl Friedrich von Weizsäcker, ja vaikka sen kertoimia on täsmennetty vuosien varrella, on kaava säilynyt saman muotoisena.


title: Semiempiirinen massakaava

text: Semiempiirinen massakaava antaa hyvät arviot atomimassoille, mutta se ei selitä, miksi tietyillä maagisilla luvuilla sidosenergia nukleonia kohti on korkeampi ja atomiydin stabiilimpi kuin massakaava ennustaa.


title: Semiempiirinen massakaava

text: Ydinfysiikan nestepisaramallissa atomiydin on pisara kokoonpuristumatonta raskasta "ydinnestettä". Mallia ehdotti ensimmäisenä George Gamov ja sitä kehittivät Niels Bohr ja John Archibald Wheeler. Atomiydin koostuu nukleoneista (protoneista ja neutroneista), jotka pysyvät yhdessä vahvan vuorovaikutuksen ansiosta.


title: Semiempiirinen massakaava

text: Mallin tuloksena saadaan yhtälö, joka ennustaa ytimen sidosenergian sen protoni- ja neutroniluvun funktiona. Yhtälön oikealla puolella on viisi termiä. Nämä vastaavat vahvan vuorovaikutuksen sidosvaikutusta, pintaenergiatermiä, sähköistä repulsiota (Coulombin voima), asymmetriatermiä (Paulin kieltosääntö) ja paritermiä.


title: Semiempiirinen massakaava

text: Ytimen kokonaissidosenergia muodostuu siis likimain seuraavasta viidestä energiatyypistä:


title: Semiempiirinen massakaava

text: "Tilavuusenergia". Kun jokaisella nukleonilla on mahdollisimman paljon naapureita, vahva ydinvoima on verrannollinen ytimen tilavuuteen.


title: Semiempiirinen massakaava

text: "Pintaenergia". Ytimen pinnalla oleva nukleoni ei vuorovaikuta yhtä monen muun nukleonin kanssa kuin ne, jotka ovat ytimen sisäosassa. Pintaenergiatermi ottaa tämän huomioon ja se on siksi negatiivinen ja verrannollinen ytimen pinta-alaan.


title: Semiempiirinen massakaava

text: "Coulombin energia". Protonit hylkivät toisiaan sähköisesti, mikä pienentää ytimen sidosenergiaa.


title: Semiempiirinen massakaava

text: "Asymmetriaenergia" (tai Paulin energia). Paulin kieltosääntöön liittyvää energiaa. Ydinaine on stabiileimmillaan jos protoneita ja neutroneita on sama määrä keskenään. Jos niitä on eri määrä, niin toinen nukleonityyppi joutuu täyttämään yhä korkeampia energiatasoja samalla kun toisella nukleonityypillä jää energiatasoja täyttämättä.


title: Semiempiirinen massakaava

text: "Parienergia". Korjaustermi, joka ottaa huomioon protoni- ja neutroniparien muodostumisen. Parillinen protoni- ja neutroniluku on stabiilimpi kuin pariton.


title: Semiempiirinen massakaava

text: Olkoon "A" nukleonien kokonaismäärä, "Z" protonien lukumäärä ja "N" neutronien lukumäärä siten, että "A" = "Z" + "N".


title: Semiempiirinen massakaava

text:
Atomiytimen massa saadaan kaavasta
missä formula_2 ja formula_3ovat protonin ja neutronin lepomassat ja formula_4 on ytimen sidosenergia. Semiempiirisen massakaavan mukaan sidosenergia voidaan esittää muodossa
Kullakin kaavan termillä on teoreettinen perusta. Kaavan kertoimet formula_6, formula_7, formula_8, formula_9 ja termissä formula_10esiintyvä kerroin määritetään kokeellisesti.


title: Lead (Etelä-Dakota)

text: Lead [ˈliːd] on kaupunki Yhdysvaltojen Etelä-Dakotan osavaltion länsiosassa. Kultakaivoksen ympärille syntynyt kaupunki sijaitsee Lawrencen piirikunnassa Black Hills -vuoristossa lähellä Wyomingin rajaa. Vuoden 2010 väestönlaskennassa Leadin asukasluku oli 3 124. Piirikunnan hallintokaupunki Deadwood sijaitsee heti Leadin koillispuolella, ja kaksoiskaupunkia kutsutaan usein yhteisnimellä Lead-Deadwood.


title: Lead (Etelä-Dakota)

text: Leadin kaupunki perustettiin virallisesti vuonna 1876 sen jälkeen kun alueelta oli löydetty lupaavia kultaesiintymiä. Väkiluku nousi vuoteen 1910 mennessä yli kahdeksaan tuhanteen. Kaupungin Homestake Mine kehittyi läntisen pallonpuoliskon tuottavimmaksi kultakaivokseksi, joka ulottui syvimmillään 2,5 kilometrin syvyyteen. Kaivos lakkautettiin vuoden 2001 lopussa.


title: Lead (Etelä-Dakota)

text: 1900-luvun alussa Leadin kultakaivoksiin tuli siirtolaistyövoimaa erityisesti Italiasta ja Suomesta. Kaupungin 8 000 asukkaasta oli vuoden 1910 paikkeilla suomalaisia noin 950. Muun muassa Kokoomuksen kansanedustajana ja lestadiolaissaarnaajana myöhemmin tunnettu Sakari Ainali työskenteli nuoruudessaan Leadin kultakaivoksessa kymmenisen vuotta. Myös suomalaisen ja amerikkalaisen työväenliikkeen merkkimies Oskari Tokoi työskenteli jonkin aikaa Leadissä ja perusti kaupunkiin raittiusyhdistyksen. Vuoteen 1971 saakka Leadissä toimi suomalaisten lestadiolaisvaikutteinen luterilainen seurakunta.


title: Lead (Etelä-Dakota)

text: Homestaken kaivoksessa toimii nyt fysiikan tutkimuskeskus Sanford Underground Research Facility (SURF). Vuosina 1970–1994 siellä suoritettiin Homestaken kokeena tunnettua auringon neutriinojen tutkimusohjelmaa, josta Raymond Davis palkittiin fysiikan Nobelilla vuonna 2002.


title: Lead (Etelä-Dakota)

text: Vuodesta 1974 Leadin kaupunki ja kaivos ovat olleet listattuna Yhdysvaltojen kansallisesti merkittävien historiallisten paikkojen joukkoon. Kaupungissa toimii kaivosmuseo. Tunnin ajomatkan päässä Leadista eteläkaakkoon sijaitsee Mount Rushmoren kallioon veistetty muistomerkki Yhdysvaltain neljän presidentin kasvokuvineen.


title: Von Kármánin vakio

text: Virtausdynamiikassa von Kármánin vakio on dimensioton vakio, joka esiintyy logaritmisessa virtauslaissa. Vakio on nimetty Theodore von Kármánin mukaan. Tarkastellaan turbulenttista fluidin virtausta lähellä seinää, jolla on liukumaton reunaehto. Tällöin seinän läheisessä rajakerroksessa virtauksen profiili on


title: Von Kármánin vakio

text: missä "u" on keskimääräinen virtausnopeus korkeudella "z" reunan yläpuolella. Rosoisuuskorkeus (tai rosoisuuspituus) "z" on se korkeus, jolla "u" näyttää menevän nollaan. Kaavassa "κ" on von Kármánin vakio (n. 0,41), ja formula_2on kitkanopeus, joka riippuu virtauksen pohjan leikkausjännityksestä "τ" :


title: Von Kármánin vakio

text: missä "ρ" on fluidin tiheys.


title: Von Kármánin vakio

text: Von Kármánin vakiota käytetään turbulenssimallinnuksessa, esimerkiksi rajakerrosmeteorologiassa, laskettaessa liikemäärän, lämmön ja kosteuden vuota ilmakehästä maan pinnalle. Sen arvon ajatellaan olevan universaali ("κ" ≈ 0,40). Von Kármánin vakio ei kuitenkaan vaikuta olevan universaali uomavirtauksissa, joissa esiintyy pohjakuljetusta.


title: Von Kármánin vakio

text: Viime vuosikymmeninä Kármánin vakion arvoa on tutkittu säännöllisesti. Eri katsauksissa "κ":n arvoiksi ilmoitetaan lukuja väliltä 0,35–0,42. Yli kahdeksantoista tutkimuksen johtopäätös on, että "κ" on vakio ja se on likimain 0,40.


title: Daphne Caruana Galizia

text: Daphne Caruana Galizia (26. elokuuta 1964 Sliema, Malta – 16. lokakuuta 2017 Bidnija, Malta) oli maltalainen vapaa toimittaja. Caruana Galizia kirjoitti suosittua blogia, jossa hän arvosteli Maltan johtoa korruptiosta. Vuonna 2016 hän paljasti tietovuoto Panaman papereiden yhteydessä selvinneitä Maltan johdon epäiltyjä yhteyksiä veroparatiisiyhtiöihin. Hänet murhattiin 16. lokakuuta 2017.


title: Daphne Caruana Galizia

text: Caruana Galizia opiskeli St Dorothyn nunnakoulussa Mdinassa ja St Aloysiusin koulussa Birkirkarassa. Hän opiskeli arkeologiaa Maltan yliopistolla ja valmistui kandidaatiksi vuonna 1997.


title: Daphne Caruana Galizia

text: Caruana Galizia oli naimisissa ja hänellä oli kolme lasta.


title: Daphne Caruana Galizia

text: Caruana Galizia kirjoitti blogia, jossa hän käsitteli korruptiota Maltalla ja arvosteli kärkkääseen tyyliin poliitikkoja. Hän ilmoitti olevansa poliittisesti sitoutumaton. Caruana Galizian blogia on kerrottu parhaimmillaan luetun enemmän kuin Maltan kaikkia sanomalehtiä yhteensä.


title: Daphne Caruana Galizia

text: Useimmiten hänen juttujensa kohteena olivat vuonna 2013 hallitukseen nousseen Työväenpuolueen kansanedustajat, mutta hän arvosteli myös oppositiopuolue Kansallismielistä puoluetta ja sen puheenjohtajaa Adrian Deliaa. Hän kirjoitti rikollisten ja Maltalla toimivan euroopanlaajuisen nettiuhkapelin kytköksistä ja roolista rahanpesussa.


title: Daphne Caruana Galizia

text: Vuodesta 2016 lähtien Caruana Galizia osallistui Panaman paperien läpikäymiseen. Tietovuoto paljasti, että pääministeri Joseph Muscatin kansliapäällikkö Keith Schembrillä ja energiaministeri Konrad Mizzillä on salaiset pöytälaatikko- eli näennäisyritykset Panamalla. Caruana Galizian mukaan kumpikin sai laitonta rahaa Azerbaidžanista. Kumpikin kiisti väärinkäytökset ja väittivät, ettei heidän yrityksiään oltu koskaan käytetty. Poliisi jätti epäilyt tutkimatta. Maltan oikeusjärjestelmä ei ole riippumaton, sillä pääministeri nimittää poliisin ylimmän johtajan ja tuomarit. Sen jälkeen maltalainen korruptiotutkija Jonathan Ferris tutki tapausta Maltan rahanpesun vastaisessa Rahoituksen tutkimus- ja arviointiyksikössä (Financial Intelligence Analysis Unit (FIAU). Hän sai potkut kesäkuussa 2017, minkä hän uskoo johtuvan siitä, että hänen työnsä uhkasi paljastaa arkaluontoisia salaisuuksia.


title: Daphne Caruana Galizia

text: Vuoden 2017 alussa Caruana Galizia väitti, että myös pääministerin vaimo Michelle Muscat on ollut panamalaisen pöytälaatikkoyrityksen todellinen omistaja. Caruana Galizia epäili, että Michelle Muscatin pöytälaatikkoyritys oli saanut 1 000 000 dollaria Azerbaidžanin presidentti İlham Aliyevin tyttäreltä Leyla Aliyevalta. Pääministeri Muscat kiisti väitteet ja kutsui niitä suurimmaksi valheeksi Maltan poliittisessa historiassa.


title: Daphne Caruana Galizia

text: Caruana Galizia epäili, että Maltan valtiovarainministeri Chris Cardona kävi bordellissa konferenssimatkalla Saksassa tammikuussa 2017. Cardona kiisti väärinkäytösepäilyn.


title: Daphne Caruana Galizia

text: Sekä pääministeri Muscat, että Kansallismielisen puolueen johtaja Delia nostivat Caruana Galiziaa vastaan syytteet kunnianloukkauksesta. Delia veti kuitenkin syytteen pois viikkoa ennen Caruana Galizian murhaa.


title: Daphne Caruana Galizia

text: Caruana Galizia oli tehnyt artikkeleita myös polttoaineen salakuljetuksesta ja nimennyt niissä useita tutkinnan kohteena olevia epäiltyjä. Verkoston epäillään salakuljettaneen kymmenientuhansien eurojen arvosta polttoainetta Libyasta Euroopan markkinoille. Ryhmällä epäillään olevan yhteyksiä Italian Sisilian järjestäytyneeseen rikollisuuteen ja libyalaisiin miliisijohtajiin. Caruana Galizia sanoi, että Darren Debono, entinen maltalainen jalkapalloilija, jota epäiltiin polttoaineen salakuljetuksesta, oli uhannut häntä sähköpostitse.


title: Daphne Caruana Galizia

text: Caruana Galizia kuoli 16. lokakuuta 2017, kun hänen vuokraamaansa autoon asetettu pommi räjähti hänen ajaessaan. Puoli tuntia aiemmin hän oli julkaissut blogikirjoituksen otsikolla: ""Se konna Schembri oli tänään oikeudessa ja kiisti olevansa konna"". Hänen mukaansa "Konnia on nyt kaikkialla, minne katsookin. Tilanne on epätoivoinen."


title: Daphne Caruana Galizia

text: Samana iltana Muscat kutsui Caruana Galizian murhaa barbaariseksi hyökkäykseksi sananvapautta kohtaan. Hänen mukaansa: "Kaikki tietävät, että Caruana Galizia oli yksi minun ankarimmista kriitikoistani, sekä poliittisesti että henkilökohtaisesti, kuten hän oli muillekin" ja "Tapahtunutta ei voi hyväksyä". Hänen mukaansa syytökset murhan poliittisista motiiveista olivat "täyttä hulluutta".


title: Daphne Caruana Galizia

text: Caruana Galizian poika kutsui pääministeriä ja muita korruptiosta syytettyjä hallituspoliitikkoja osasyyllisiksi ja vastuullisiksi äitinsä kuolemaan, koska hallitus on antanut rankaisemattomuuden kulttuurin kukoistaa. Hänen mukaansa: "Ei juuri lohduta, että pääministeri sanoo, ettei hän lepää ennen kuin tekijät on löydetty, kun hän johtaa hallitusta joka on rohkaissut tätä samaa rankaisemattomuutta". Pojan mukaan hänen äitinsä murhattiin, koska tämä asettui lain ja lain rikkomiseen pyrkivien ihmisten väliin.


title: Daphne Caruana Galizia

text: Maltalla on aiempina vuosina tapahtunut useita autopommimurhia. Syyllisiä ei ole saatu kiinni, mutta niiden on uskottu liittyvän rikollisten taisteluihin alueista.


title: Daphne Caruana Galizia

text: EU-parlamentin vasemmistoryhmä GUE-NGL:n rahanpesuasiantuntijoihin kuuluva saksalainen Fabio di Masi sanoi murhan korostavan tarvetta siihen, että EU:ssa on saatava aikaan tehokkaat lait rahanpesua, veronkiertoa, korruptiota ja "terrorismin" rahoittamista vastaan.


title: Daphne Caruana Galizia

text: 21. lokakuuta hallitus tarjosi 1 000 000 euron palkkion tiedoista, jotka johtaisivat murhasta vastuussa olevien tunnistamiseen. Hallituksen mukaan "oikeuden täytyy toteutua hinnalla millä hyvänsä". Caruana Galizian perhe ei hyväksy hallituksen ideaa.


title: Daphne Caruana Galizia

text: Eräs Italiassa, Maltalla ja Libyassa toimivaa polttoaineen salakuljetusverkostoa tutkiva italialaissyyttäjä arvioi, että murha saattaisi liittyä verkostosta kirjoittamiseen. Italian viranomaiset olivat tutkineet salakuljetusrinkiä kuukausien ajan ennen murhaa. Italian poliisi teki lukuisia pidätyksiä polttoaineen salakuljetusepäilysten takia Caruana Galizian murhan jälkeen. Italian poliisi pidätti Debonon neljä päivää murhan jälkeen Lampedusalla epäiltynä polttoaineen salakuljetuksesta ja laittoi hänet kotiarestiin.


title: Daphne Caruana Galizia

text: 22. lokakuuta Vallettassa tuhannet ihmiset osallistuivat mielenosoitukseen Maltan poliisin päämajan edustalla vaatien poliisipäällikön eroa. Mielenilmaus järjestettiin Caruana Galizian muistolle. Mielenosoittajat olivat huolissaan toimittajiin kohdistuvasta uhasta. Poliisi poisti mielenosoituksesta lakanan, jossa Maltaa kutsuttiin mafiavaltioksi. Seitsemän sanomalehteä julkaisi Caruana Galizian muistoksi mustan etusivun.